title: Mayojen arkkitehtuuri

text: Mayojen arkkitehtuuri tunnetaan parhaiten korkeista pyramiditemppeleistä ja koristeellisista palatseista, joita Mesoamerikan mayat rakensivat keskuksiinsa pohjoisesta El Tajínista eteläiseen Copániin.


title: Mayojen arkkitehtuuri

text: Mayojen arkkitehtuurille tyypillisiä piirteitä ovat monitasoiset korokkeet, jättimäiset porraspyramidit, olkakivetyt katot, monumentaaliset portaikot sekä koristeelliset ulkopuolet, joiden veistoksissa ja muotolistoissa oli kirjoitusta, geometrisiä muotoja ja uskonnollista ikonografiaa kuten käärmenaamioita.


title: Mayojen arkkitehtuuri

text: Mayat ottivat arkkitehtuuriinsa vaikutteita edeltäjiltään kuten olmeekeilta ja Teotihuacánilta. Mayojen arkkitehtuuri antoi vaikutteita tolteekkien ja asteekkien arkkitehtuurille sekä nykyarkkitehdeista esimerkiksi Frank Lloyd Wrightille ja Robert Stacy-Juddille.


title: Mayojen arkkitehtuuri

text: Koko mayakulttuurille yhtenäisten piirteiden ohella mayojen itsenäisillä kaupunkivaltioilla oli myös paikallisia ominaispiirteitään. Arkkitehdit käyttivät helposti saatavilla olevia paikallisia materiaaleja: kalkkikiveä Palenquessa ja Tikalissa, hiekkakiveä Quiriguássa ja vulkaanista tuffia Copánissa. Kivet veistettiin kivisillä työkaluilla. Poltetusta kalkkikivestä valmistettiin sementtiä, josta tehtiin betonia ja jota joskus käytettiin laastina mudan ohella.


title: Mayojen arkkitehtuuri

text: Mayojen seinät ovat yleensä suoria ja muodostavat teräviä kulmia. Ulkoseinät päällystettiin stukkolla ja koristeltiin kohokuvilla tai kolmiulotteisilla veistoksilla. Seinät saatettiin valmistaa kivimurskasta ja pinnoittaa kivilaatoilla. Ne maalattiin kirkkain värein, etenkin punaisella, keltaisella, vihreällä ja sinisellä. Sisäseinät koristeltiin usein taisteluja, hallitsijoita ja uskonnollisia kohtauksia kuvaavilla maalauksilla. Mansardikatot olivat yleisiä.


title: Mayojen arkkitehtuuri

text: Varhaisimpia mayojen monumentaalirakennelmia kuten matalia pyramideja on löydetty Peténin alueelta ajanlaskun alun ajoilta. Jo tällaiset varhaiset rakennelmat sijoitettiin tarkasti talvi- ja kesäpäiväntasausten mukaisesti. Rakennusten pohjapiirrokset muodostivat joskus kirjoitusmerkkikuvioita.


title: Mayojen arkkitehtuuri

text: Mayojen asutuskeskukset suunniteltiin harkitusti. Monumentit sijoitetiin usein säteittäiseen muotoon, ja niiden välissä on laajoja aukioita. Rakennukset olivat usein pohjois–eteläsuuntaisia. Arkkitehtuurissa ei tehty eroa uskonnollisten ja ei-uskonnollisten rakennusten välille.


title: Mayojen arkkitehtuuri

text: Mayat rakensivat pyramideja temppeleiksi ja uskonnollisten toimintojen kuten uhraamisen keskuksiksi sekä hallitsijoiden, uhrien ja arvokkaiden tavaroiden haudoiksi. Pyramideja laajennettiin aika ajoin uusilla kivikerroksilla niin että vanhat seinät jäivät koristeluineen uusien seinien alle. Joskus yksittäisiä pyhäkköjä yhdistettiin suuriksi rakennuskomplekseiksi. Mayojen pyramidit muistuttavat vuoria, sillä mayat pitivät vuoria pyhinä.


title: Mayojen arkkitehtuuri

text: Tyypillinen mayatemppeli on Palenquen kaiverrusten temppeli, joka rakennettiin noin vuonna 700. Siinä yksittäinen jyrkkä portaikko kiipeää tasojen läpi ylätasanteelle, jolla on monihuoneinen rakennelma. Rakennuksen tasojen lukumäärään liittyy uskonnollista symboliikkaa.


title: Mayojen arkkitehtuuri

text: Mayojen palatseissa on usein tasaisia kiviä toistensa päälle hiukan limittäin aseteltuna niin että niiden päälle voitiin asettaa yksittäinen kivilaatta. Holveja tuettiin lisäksi poikkipuilla. Kuninkaalliset palatsit suunniteltiin temppelipyramidien tapaan visuaalisesti edustamaan mayojen maailmankuvaa.


title: Mayojen arkkitehtuuri

text: Suurimmissa rakennuksissa saattoi olla pylväskäytäviä ja torneja. Näistä parhaiten säilynyt esimerkki on Palenquen palatsi, jossa on kolmikerroksinen torni. Suurissa rakennuksissa oli usein monta oviaukkoa, ja niissä saattoi olla kaiverruksia, jotka esittivät hallitsijoita tai hurjia hirviöitä. Palatseissa oli auloja, makuuhuoneita, keittiöitä, työpajoja ja joskus vessoja ja höyryhuoneita.


title: Mayojen arkkitehtuuri

text: Mayat rakensivat pallokenttiä, joilla pelattiin mesoamerikkalaista pallopeliä. Hienoin klassisen kauden kenttä tunnetaan Copánista vuodelta 800.


title: Saksan jalkapallon 1. Bundesliiga 1978–1979

text: Saksan Bundesliigan kausi 1978–1979 oli järjestyksessään 16. Bundesliigan, Länsi-Saksan pääsarjan, kausi. Se alkoi 11. elokuuta 1978 ja päättyi 9. kesäkuuta 1979. Hallitsevana mestarina kauteen lähti 1. FC Köln.


text: Jokainen joukkue pelasi kaksi peliä toisiaan vastaan joukkue, yhden kotona ja yhden vieraissa. Joukkueet saivat kaksi pistettä voitosta ja yhden pisteen tasapelistä. Jos kaksi tai useampi joukkueista oli tasapisteissä, sijoitus määräytyi maalierolla ja jos vielä tasan, niin tehdyt maalit ratkaisivat. Joukkue, jolla oli eniten pisteitä kruunattiin mestariksi ja kolme vähiten pisteitä kerännyttä joukkuetta putosi seuraavaksi kaudeksi 2. Bundesliigaan.


text: TSV 1860 München, 1. FC Saarbrücken ja FC St. Pauli putosivat edellisen kauden päätteeksi 2. Bundesliigaan. Heidät korvasivat Arminia Bielefeld, SV Darmstadt 98 ja 1. FC Nürnberg.


text: Mestaruuden voitti ensimmäistä Bundesliigan ja neljättä Saksan mestaruutta juhlinut HSV, pisteen erolla toiseksi sijoittuneeseen VfB Stuttgartiin. HSV teki eniten ja päästi vähiten maaleja. Joukkueen paras maalintekijä oli englantilainen Kevin Keegan 17 maalillaan. Maalipörssin voitti Düsseldorfin Klaus Allofs 22 maalillaan.


text: Kaikki kaudeksi 1978–1979 1. Bundesliigaan nousseet joukkueet putosivat. 16. sijalle jäi Arminia Bielefeld, toiseksi viimeiseksi FC Nürnberg ja viimeiselle sijalle SV Darmstadt 98.


title: Suomen Jätskiauto

text: Suomen Jätskiauto Oy on suomalaisomistuksessa oleva vuonna 2014 perustettu yritys. Se myy jäätelöä jäätelöautoilla. Vuoden 2018 sesonkiaikaan Suomen Jätskiauto työllistää noin 110 työntekijää. Suomen Jätskiauton toiminta perustuu franchising-yrittäjyyteen.


title: Suomen Jätskiauto

text: Suomen Jätskiauton toimitusjohtaja Veijo Laitinen päätti perustaa Suomen Jätskiauton Kotijäätelön lopettamisen jälkeen muiden yrittäjien kanssa vuonna 2014. Vanhoilla yrittäjillä oli Veijo Laitisen mukaan tieto siitä, miksi toiminta ei ollut kannattavaa. Suomen Jätskiauto ei esimerkiksi toimi talvisin.


title: Muodollinen subjekti

text: Muodollinen subjekti on semanttisesti tyhjä lauseenjäsen, jonka olemassaolon lauseen muoto- ja intonaatiorakenne määräävät. Muodollisia subjekteja ovat esim. englannin ja ruotsin sääverbien subjektit seuraavissa kahdessa esimerkissä.


title: Muodollinen subjekti

text: It rains alot.


title: Muodollinen subjekti

text: Det regnat mycket.


title: Muodollinen subjekti

text: Kirjakielessa suomen sääverbit eivät vaadi muodollista objektia, mutta usein lauseen alkukenttään silti sijoitetaan kohtalaisen merkityksetön NP. Seuraavassa esimerkissä lienee itsestäänselvää, ettei sisällä sada, joten sanan "ulkona" käyttämiselle lienee jokin muu motivaatio kuin puhdas semantiikka.


title: Muodollinen subjekti

text: Ulkona sataa.


title: Pavel Varabjou

text: Pavel Aljaksandravitš Varabjou (, ; s. 10. syyskuuta 1997 Minsk, Valko-Venäjä) on valkovenäläinen jääkiekkopuolustaja, joka pelaa KHL:n kiinalaisjoukkue Kunlun Red Starissa.


title: Pavel Varabjou

text: Varabjou on Junost Minskin kasvatti. Hän debytoi Junior Minskin miesten joukkuessa vain 16-vuotiaana Valko-Venäjän toiseksi korkeimmalla sarjatasolla Vyšeišaja ligassa kaudella 2013–2014, jolloin Varabjou oli joukkueen eniten maaleja tehnyt puolustaja kuudella osumallaan. Hän pelasi osan kaudestaan myös Venäjän nuorten sarja MHL:ää Junostin A-nuorissa, jossa Varabjou pelasi koko seuraavan kauden 2014–2015.


title: Pavel Varabjou

text: Kauden 2015–2016 Varabjou pelasi suurimmaksi osaksi Ekstraligaa Valko-Venäjän alle 20-vuotiaiden maajoukkueessa, jossa hän pelasi kauden aikana liigaa 27 runkosarjaottelua tehden viisi syöttöpistettä. Varabjou pelasi osan kaudestaan myös Venäjän nuorten B-sarjaa Junostin A-nuorissa. Kauden 2016–2017 hän aloitti Valko-Venäjän alle 20-vuotiaiden maajoukkueessa, joiden sisäisen tehotilaston Varabjou voitti lukemalla +12. Alle 20-vuotiaiden IA-divisioonan MM-kilpailujen jälkeen, tammikuussa 2017 hän siirtyi jatkamaan Ekstraliga-pelejään Dinamo Maladzetšnan riveihin. Varabjou teki liigan runkosarjassa yhteensä tehot 7+16=23, joilla hän sijoittui Ekstraligan puolustajien pistepörssissä kuudenneksi.


title: Pavel Varabjou

text: Varabjou siirtyi kaudeksi 2017–2018 kaksivuotisella sopimuksella KHL:n kiinalaisjoukkue Kunlun Red Stariin. Hänen tulokaskautensa toi 52 runkosarjaottelussa tehot 4+8=12. Varabjou voitti joukkueen sisäisen tehotilaston lukemalla +8. Hänet valittiin KHL:n viikon tulokkaaksi kahdesti; syyskuussa ja marraskuussa 2017. Varabjou pelasi kauden aikana myös kahdeksan ottelua Kunlunin farmijoukkue KRS Heilongjiangissa, VHL:ssä. Hänet valittiin helmikuussa 2018 liigan viikon puolustajaksi.


title: Pavel Varabjou

text: Varabjou edusti Valko-Venäjää MM-kilpailuissa vuonna 2017, jolloin hänet valittiin Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Pavel Varabjou

text: Varabjou pelasi alle 20-vuotiaiden MM-kilpailuissa vuonna 2016 sekä IA-divisioonan MM-kilpailuissa vuonna 2017, jolloin hän voitti kultaa. Varabjou jakoi koko turnauksen puolustajien pistepörssin voiton joukkuetoverinsa Uladzislau Martynjukin kanssa tehoilla 1+3=4. Hänet valittiin turnauksen parhaaksi puolustajaksi. Varabjou pelasi myös alle 18-vuotiaiden IA-divisioonan MM-kilpailuissa vuonna 2015, jolloin hän voitti hopeaa.


title: Mercedes Aráoz

text: Mercedes Rosalba Aráoz Fernández (s. 5. elokuuta 1961 Lima, Peru) on perulainen poliitikko ja taloustieteilijä. Hän on toiminut usaeissa ministerin tehtävissä, ja vuonna 2017 hänet valittiin Perun pääministeriksi. Aráoz on myös taloustieteen professori ja ollut Perun edustajana Latinalaisen Amerikan kehityspankissa.


title: Mercedes Aráoz

text: Mercedes Aráoz syntyi vuonna 1961. Hän valmistui taloustieteistä Tyynenmeren yliopistosta ja suoritti sen jälkeen maisterin ja tohtorin tutkinnot Miamin yliopistossa. Hän on tämän jälkeen toiminut Tyynenmeren yliopiston kansainvälisen polaiheisiin, jotka liittyvät poiittisen talouden apulaisprofessorina. Aráoz on erikoistunut tutkimustyössään muun muassa kauppapoliittiisiin sopimuksiin ja kilpailupolitiikkaan.


title: Mercedes Aráoz

text: Aráozin ura julkishallinnossa alkoi vuonna 2002, kun hän toimi varaulkomaankauppaministerin neuvonantajana. Alan Garcían hallituksessa 2006–2011 hän toimi useissa ministerin tehtävissä. Ensin hän oli 2006–2009 ulkomaankauppa- ja matkailuministeri, vuonna 2009 tuotantoministeri ja vuosina 2009–2010 valtiovarainministeri. Aráoz oli Perun ensimmäinen naisvaltiovarainministeri, ja hänen ansioksi lasketaan Perun tekemät vapaakauppasopimukset Yhdysvaltain, Kanadan ja Singaporen kanssa.


title: Mercedes Aráoz

text: Aráoz oli asettumassa 2011 Garcían PAP-puolueen presidenttiehdokkaaksi, mutta heikkojen kannatuslukujen takia hän vetäytyi presidenttikilvasta. Aráoz jätti tämän jälkene hetkeksi Perun ja toimi 2012–2015 edustajana Latinalaisen Amerikan kehityspankissa.


title: Mercedes Aráoz

text: Pedro Pablo Kuczynski valitsi vuonna 2016 Aráozin toiseksi varapresidenttiehdokkaakseen. Kuczynskin voitettua presidentinvaalit Aráozista tuli toinen varapresidentti. Samalla järjestyissä parlamenttivaaleissa hänet valittiin myös Perun parlamenttiin. Aráoz nousi tämän jälkeen maan pääministeriksi. Hän oli kolmas nainen virassa.


title: Visiiri (muinainen Egypti)

text: Visiiri (muinaisegyptiksi "djat", "tjat" tai "tjati") oli muinaisessa Egyptissä pääministeriä vastaava virkamies ja maan hallituksen johtaja. Visiirillä oli Egyptissä eniten valtaa kuninkaan jälkeen. Visiiri johti Egyptin hallituksen jokapäiväistä toimintaa ja toteutti kuninkaan linjaukset jakamalla tehtävät hallituksen osastojen kesken. Visiirin alla olivat Egyptin maatalous, talous, laki, sotavoimat, arkkitehtuuri, sisäasiat ja uskonto. Visiiri toimi myös suurten monumenttien kuten pyramidien ja temppelien valvojana sekä usein myös suunnitteli ja rakennutti ne.


title: Visiiri (muinainen Egypti)

text: Visiiriltä vaadittiin hyvin monipuolista osaamista: hänellä oli oltava kirjurin koulutus sekä kirjanpitäjän, arkkitehdin, asianajajan, tuomarin, historioitsijan, maanviljelijän ja papin taidot. Hänen edellytettiin noudattavan "maatin" lakia, ja hän kantoikin Maat-jumalan amulettia virkatunnuksenaan. Visiirin odotettiin myös olevan rehellinen, harkitseva ja tasapuolinen tuomioissaan.


title: Visiiri (muinainen Egypti)

text: Kuningas valitsi visiirin yleensä omien sukulaistensa joukosta. Usein visiiriksi nousi kuninkaan poika. Visiirit olivat kahta poikkeusta lukuun ottamatta miehiä. Uuden valtakunnan aikana 1570–1069 eaa. Ylä-Egyptillä ja Ala-Egyptillä oli kummallakin oma visiirinsä. Visiirin virka lakkautettiin sen jälkeen, kun Egyptistä oli tullut Rooman provinssi vuonna 30 eaa.


title: Visiiri (muinainen Egypti)

text: Eräs tunnetuimmista visiireistä oli Imhotep (2667–2600 eaa.), joka palveli faarao Djoseria. Hän ei poikkeuksellisesti ollut kuninkaan omasta perheestä vaan omilla ansioillaan asemaansa noussut tavallinen egyptiläinen.


title: Visiiri (täsmennyssivu)

text: Visiiri voi viitata esimerkiksi seuraaviin:


title: FreeSki

text: Laskettelukeskus Freeski on talviurheilukeskus Ruokolahden Salosaaressa, neljän kilometrin päässä Rasilan keskustasta ja 20 kilometrin päässä Imatran keskustasta.. Se on Joutsenon Myllymäen ja Rautjärven Konka Skin ohella yksi kolmesta Etelä-Karjalan laskettelukeskuksesta.


title: FreeSki

text: Keskuksessa on kuusi valaistua laskettelurinnettä ja kolme hissiä. Pisin rinne on noin 500 metriä pitkä ja korkeusero suurimmillaan 70 metriä. Rinteet ovat vaikeusasteeltaan erittäin helppoja, helppoja, keskivaikeita ja vaikeita. Kaksi rinteistä on muovattu lautailuun ja freestylehiihtoon sopiviksi "streeteiksi", joiden temppumaastoon kuuluvat reilit, boksit ja halfpipe. Freeskin ympäristössä kulkevat maastohiihtoladut, jotka yhdistyvät kunnan latuverkkoon, sekä moottorikelkkareitti. Freeskin palveluihin kuuluvat muun muassa hiihtokoulu, suksihuolto, välinevuokraus, kahvio-ravintola ja kota omien eväiden valmistukseen.


title: FreeSki

text: Freeski toimi aiemmin nimellä Leijonarinteet ja se oli kannattamattona suljettuna useita vuosia 2000-luvun alussa. Vuonna 2006 keskus avattiin uudella Ruokolahti Freeski - nimellä. Sen jälkeen hiihtokeskus on kehittynyt vauhdilla ja kerännyt runsaasti vierailijoilta.


title: Hilda Heine

text: Hilda Heine (s. 6. huhtikuuta 1951 Jaluit, Tyynenmeren saarten huoltohallintoalue) on marshallinsaarelainen poliitikko ja pedagogi. Hänet valittiin vuonna 2016 Marshallinsaarten ensimmäiseksi naispresidentiksi. Heine oli sitä ennen toiminut muun muassa monissa saarten koulutusta kehittävissä tehtävissä ja maan opetusministerinä. Heine oli myös ensimmäinen marshallinsaarelainen, joka suoritti tohtorin tutkinnon.


title: Hilda Heine

text: Hilda Heine syntyi Jaluitin atollilla vuonna 1951. Hänen vanhempansa olivat Bourne ja Kathy Heine. Isä toimi pastorina. Hilda kasvoi Jaluitilla ja kävi siellä peruskoulunsa. Hän muutti lukiota varten Majurooon ja sen jälkeen korkeakoulututkintoa varten Yhdysvaltoihin. Heine suoritti 1970 alemman korkeakoulututkinnon Oregonin yliopistossa ja maisterin tutkinnon Havaijin yliopistosta 1975.


title: Hilda Heine

text: Heine työskenteli valmistuttuaan Marshallinsaarilla Marshall Islands High Schoolin opettajana 1975–1980 ja opinto-ohjaajana 1980–1982. Community College of Micronesian täydennyskoulutusohjaajana Heine toimi 1982–1986, 1986–1990 College of Micronesian Majuron kampuksen hallintohenkilönä. Collegen rehtorina hän toimi 1990–1992.


title: Hilda Heine

text: Heine työskenteli vuodet 1992–1995 Marshallinsaarten opetusministeriössä. Hän asui 1995–2006 Honolulussa, jossa hän oli Pacific Resources for Education and Learningin palkkalistoilla. PREL:ssä hän jatkoi 2006–2011, jolloin hän toimi Majurolla ohjelmajohtajana. Heine suoritti 2004 väitöstukimuksensa Etelä-Kalifornian yliopistoon. Hän oli ensimmäinen marshallinsaarelainen tohtori.


title: Hilda Heine

text: Heine valittiin 2011 Marshallinsaarten parlamenttiin. Hän oli tuolloin ainoa 33-jäsenisen ainoa nainen. Heine valittiin Christopher Loeakin hallituksen opetusministeriksi.


title: Hilda Heine

text: Heine valittiin uudelleen parlamenttiin vuoden 2015 vaaleissa, joissa yhteensä kolme naista sai paikan. Heine nousi tammikuussa 2016 Marshallinsaarten presidentiksi. Vain kolme viikkoa presidenttinä toimineen Casten Nemran saatua epäluottamuslauseen parlamentti valitsi Heinen tämän seuraajaksi. Heinellä ei ollut vaaleissa vastaehdokkaita. Parlamentaarikoista 24 äänesti Heinen puolesta, 6 äänesti tyhjää ja 3 oli poissa.


title: Hilda Heine

text: Heine on naimisissa Thomas Kijinerin kanssa. Heillä on kolme lasta.


title: Epidauros (täsmennyssivu)

text: Epidauros (, , ) voi viitata seuraaviin paikkoihin:


title: Fara

text: Fara (, ) voi viitata seuraaviin:


title: Farai

text: Farai (, ) voi viitata seuraaviin:


title: Kallipolis

text: Kallipolis (, ) voi viitata seuraaviin:


title: Miho Takagi

text: Miho Takagi (s. 22. toukokuuta 1994) on japanilainen pikaluistelun olympiavoittaja.


title: Miho Takagi

text: Takagi osallistui olympialaisiin ensimmäisen kerran Vancouverissa 2010. Tuolloin hän sijoittui 1 500 metrillä 23:nneksi ja 1 000 metrillä 35:nneksi sekä oli varanaisena joukkuetakaa-ajossa hopeaa saavuttaneessa Japanin joukkueessa. Pyeongchangin olympialaisissa 2018 hän voitti kultaa joukkuetakaa-ajossa sekä saavutti hopeaa 1 500 metrillä ja pronssia 1 000 metrillä. 3 000 metrillä hän oli viides. Joukkuetakaa-ajon kultamitalijoukkueeseen kuului myös hänen isosiskonsa Nana Takagi.


title: Miho Takagi

text: Takagi voitti matkakohtaisissa MM-kilpailuissa joukkuetakaa-ajon maailmanmestaruuden Heerenveenissä 2015. Hän saavutti joukkuetakaa-ajossa MM-hopeaa Kolomnassa 2016 ja Gangwonissa 2017 sekä MM-pronssia yhteislähdössä 2016 ja 1 500 metrillä 2017. Yleisluistelun MM-kilpailuissa hän saavutti kultaa Amsterdamissa 2018 ja pronssia Hamarissa 2017 sekä sijoittui kuudenneksi Berliinissä 2016, 11:nneksi Calgaryssä 2015 ja 12:nneksi Heerenveenissä 2014. Vuosina 2011–2012 hän voitti viisi juniorien maailmanmestaruutta.


title: Miho Takagi

text: Takagi voitti maailmancupin kokonaiskilpailun ja 1 500 metrin cupin kaudella 2017–2018. Kaudella 2016–2017 hän sijoittui toiseksi maailmancupin kokonaiskilpailussa ja 1 000 metrin cupissa sekä kolmanneksi 1 500 metrillä.


title: Khalkis (täsmennyssivu)

text: Khalkis (, ) voi viitata seuraaviin paikkoihin:


title: Ugly God

text: Royce Rodriguez, tunnetaan paremmin taiteilijanimellään Ugly God on yhdysvaltalainen hip-hop artisti ja tuottaja, joka syntyi 19. syyskuuta 1996 Indianassa, he perheensä kanssa muuttivat Texasiin, Houstoniin. Hän opiskeli yliopistossa Mississipissä, mutta keskeytti koulunsa ja perusti "Little Dick Clique" -yhtyeen.


title: Ugly God

text: Vuonna 2016 hän julkaisi esikoissinglensä, "Water" jonka suosion myötä hän nousi valtavirran tietoisuuteen ja vuonna 2017 hän julkaisi ensimmäisen soolomixtapensa, The Booty Tape ja hänet valittiin vuoden 2017 XXL Freshmaniksi.


title: Ugly God

text: Mixtapet


title: Ugly God

text: Singlet


title: Pandosia

text: Pandosia () voi viitata seuraaviin:


title: Posideion

text: Posideion ( tai ) voi viitata seuraaviin:


title: Pteleon

text: Pteleon (, ) tai Pteleos (, ) voi viitata seuraaviin:


title: Kosti Kivilahti

text: Kosti Kivilahti (15. marraskuuta 1907 Ahlainen – 11. joulukuuta 1969 Rovaniemen maalaiskunta) oli suomalainen työväenlaulujen säveltäjä ja sanoittaja. Hän erikoistui varsinkin ajankohtaisiin kisällilauluihin, joita hän sepitti yli tuhat. Kivilahden tunnetuimpia lauluja ovat ”Taisteluun”, ”Me nousemme lailla ukkosen” ja ”Nuori taistelija”. Ne on kaikki levytetty 1970-luvun alussa.


title: Kosti Kivilahti

text: Kivilahti oli armeija-aikanaan sotilasmuusikko. Hän opiskeli sotien jälkeen Sibelius-Akatemiassa musiikin teoriaa. Hän perusti useita työväenkuoroja ja toimi niiden johtajana ja opettajana. Ansiotyönään hän toimi varastonhoitajana ja satamatyöläisenä. Kansandemokraattiseen liikkeeseen sitoutunut Kivilahti toimi ohjelmatyöntekijänä SKDL:n järjestöissä. Viimeksi hän oli Rovaniemen työväenyhdistyksen kuoron johtajana. Hän kuoli 62-vuotiaana Muurolan sairaalassa ja hänet haudattiin Rovaniemen III hautausmaalle.


title: Samos (täsmennyssivu)

text: Samos (, ) tai Sámos () voi viitata seuraaviin:


title: Antipassiivi

text: Antipassiivi on kielitieteessä verbin tai laajemmin lauseen pääluokka, jossa transitiiviverbin objekti poistetaan argumenttirakenteesta tai taka-alaistetaan. Objekti voidaan ilmaista adpositioilmauksella tai obliikvisijalla. Antipassiivi on tyypillinen etenkin ergatiivi—absolutiivi-kielissä, mutta sitä esiintyy myös nominatiivi—akkusatiivi-kielissä. Antipassiivi esiintyy mm. grönlannin kielessä ja baskissa.


title: Kokkolan valtaus

text: Kokkolan valtaus tapahtui Suomen sisällissodan aikana 29.–30. tammikuuta 1918. Kyseessä oli osa valkoisten Pohjanmaalla käynnistämää venäläisten varuskuntien aseistariisuntaa ja valtausta. Eri puolilta Keski-Pohjanmaata kootut suojeluskuntalaiset Valkoiset tekivät aluksi epäonnistuneen hyökkäyksen Kokkolassa toimineeseen varuskuntaan, mutta saivat kaupungin haltuunsa seuraavana päivänä, kun venäläiset antautuivat neuvottelujen jälkeen. Kokkolan punakaarti ei osallistunut sotatoimiin, mutta satoja työväenjärjestöjen jäseniä vangittiin kuitenkin valtauksen jälkeisinä päivinä.


title: Kokkolan valtaus

text: Kokkolassa tilanne oli elintarvikepulan vuoksi ollut kireä jo syksystä 1917 lähtien. Paikkakunta oli jakaantunut kaupungin ruotsinkieliseen porvaristoon ja Ykspihlajan satamakaupunginosan köyhiin työläisiin. Kokkolassa oli vahva työväen järjestyskaarti, joka marraskuun yleislakon yhteydessä otti haltuunsa kaupungin miliisilaitoksen. Lakon jälkeen levottomuudet jatkuivat edelleen ja vakavin välikohtaus tapahtui juuri ennen joulua. 22. joulukuuta järjestetyt joulumarkkinat päättyivät suojeluskuntalaisten ja työväen järjetyskaartin väliseen nujakointiin, jonka venäläiset santarmit hajottivat. Myöhemmin samana iltana kaupungissa murhattiin Kokkolan huomattavimpiin porvareihin kuulunut tehtailija Juho Piirainen.


title: Kokkolan valtaus

text: Vuodenvaihteen jälkeen ilmapiiri säilyi edelleen kireänä Valkoisen armeijan ylipäälliköksi tammikuun puolivälissä nimitetty kenraali C. G. E. Mannerheim antoi 25. tammikuuta käskyn Pohjanmaalla sijaitsevien venäläisten varuskuntien valtaamisesta ja aseistariisunnasta. Seudulla oli edelleen noin 7 500 Venäjän armeijan sotilasta, jotka oli sijoitettu maakuntaan ensimmäisen maailmansodan aikana Saksan maihinnousun varalta. Suunnitelman mukaisesti niiden oli tarkoitus poistua Suomesta vielä kevään aikana. Mannerheimin käskyn taustalla olivat Karjalassa puhjenneet työväen järjestyskaartien ja suojeluskuntien väliset väkivaltaisuudet. Tarkoituksena oli saada suojeluskuntalaisille lisää aseita ja toisaalta estää niiden joutuminen työväen järjestyskaartien käsiin. Operaatio käynnistyi 27.–28. tammikuuta välisenä yönä, ja seuraavan päivän aikana Etelä-Pohjanmaalla toimineet venäläiset varuskunnat antautuivat Vaasaa ja Kristiinankaupunkia lukuun ottamatta käytännössä ilman vastarintaa, kun huonosti motivoituneilla joukoilla ei ollut kiinnostusta taisteluun suomalaisia vastaan. Keski-Pohjanmaalla vallattiin Kokkolan lisäksi Pietarsaaressa ja Uudessakaarlepyyssä toimineet varuskunnat.


title: Kokkolan valtaus

text: Eri puolilta Keski-Pohjanmaata saapuneet suojeluskuntalaiset kokoontuivat Kokkolan eteläpuolella Kruunupyyssä, josta he varhain 29. tammikuuta siirtyivät Kokkolan maalaiskunnan puolella sijaitsevalle Kirkonmäelle. Kello 8 pidettiin lyhyt kenttäjumalanpalvelus, joka päättyi kirkkoherra Isidor Erikssonin siunaukseen ja "Jumala ompi linnamme" -virteen. Jumalanpalveluksen jälkeen noin 250 suojeluskuntalaista hyökkäsi keskustan itäpuolella Hakalahdessa sijaitsevalle Jungsborgin tykkipatterille tarkoituksenaan yllättää siellä majailevat venäläiset. Ennenaikaisesti ammuttu laukaus kuitenkin havahdutti venäläiset, jotka aloittivat kiivaan konekivääritulituksen hyökkääjiä vastaan.


title: Kokkolan valtaus

text: Tulituksen alettua suojeluskuntalaiset vetäytyivät Kokkolan keskustaan ja valtasivat Suomalaisen yhteiskoulun rakennuksen. Kun kärkijoukko oli ylittämässä Tehtaankatua aloittivat venäläiset tulituksen myös Ruotsalaiselta lyseolta, jolloin hyökkäystä johtanut jääkäri Johan Karlsson sai surmansa. Venäläisten tykistö tulitti Jungsbegistä suojeluskuntalaisten kokoontumispaikkana toiminutta Kirkonmäkeä, jolloin myös Kaarlelan kirkko kärsi pieniä vaurioita. Yhteenotto päättyi lopulta aamupäivällä kello 10, jolloin kaupunkia piirittäneet suojeluskuntalaiset perääntyivät takaisin Kruunupyyhyn.


title: Kokkolan valtaus

text: Taistelun aikana sai surmansa kolme suojeluskuntalaista ja neljä venäläistä. Lisäksi venäläisten partio surmasi iltapäivällä vielä yhden suojeluskuntalaisen.


title: Kokkolan valtaus

text:
Valkoisten vetäydyttyä venäläisten edustajat saapuivat pormestari Paul Cronströmin puheille esittämään vastalauseensa suojeluskuntalaisten hyökkäyksestä. Samalla Kruunupyystä tuli tieto, että Kokkolaan oli lähetetty apuvoimia Vaasasta, ja kenraali Mannerheim oli määrännyt venäläiset antautumaan kahden tunnin kuluessa. Iltapäivällä venäläiset upseerit matkustivat Kruunupyyhyn neuvotteluihin, johon valkoisten esikunnan lisäksi osallistuivat myös Kokkolan suojeluskunnan edustajat
Astley Rodén, C. A. Uunila, Ernst V. Knape ja Gunnar Staudinger. Lopulta venäläiset päättivät antautua ilman vastarintaa ja sopimus allekirjoitettiin seuraavana päivänä.


title: Kokkolan valtaus

text: Venäläisten luovutettua aseensa valkoisten joukot marssivat kaupunkiin ja ottivat sen haltuunsa. He saivat venäläisiltä muun muassa viisi tykkiä, useita konekivääreitä sekä 150 hevosta ja runsaasti muita tarvikkeita. Vangeiksi jääneet venäläiset toimitettiin helmikuun alkupäivinä Uudenkaarlepyyn vankileirille.


title: Kokkolan valtaus

text: Juhlavalaistun raatihuoneen edustalla järjestettiin vielä samana iltana valtauksen kunniaksi paraati, jota oli seuraamassa myös kenraali Mannerheim. Paikalla sijaitseva kauppatori nimettiin myöhemmin hänen mukaansa Mannerheiminaukioksi.


title: Kokkolan valtaus

text: Valtauksen jälkeisinä päivinä Kokkolassa vangittiin satoja punaisiksi luokiteltuja työväenjärjestöjen jäseniä, jotka sijoitettiin kaupunkiin perustetulle vankileirille. Kokkolaan tuotiin vangittuja punaisia myös mualta Suomesta. Kesäkuun alussa heidät siirrettiin Tammisaaren vankileirille, jossa syksyyn mennessä kuoli 152 Kokkolasta tuotua vankia.


title: Kokkolan valtaus

text: Kokkolan eteläpuolella sijaitsevassa Norrmossenissa teloitettiin 29. huhtikuuta Kokkolan suojeluskunnan päällikön Astley Rodénin johdolla 47 punavankia, jotka haudattiin paikalle kaivettuun joukkohautaan. Vuonna 1967 vainajat siirrettiin kirkkoherra Johannes Sillanpään aloitteesta Marian hautausmaalle. Joidenkin tietojen mukaan paikalta siirrettiin tuolloin jopa 56 vainajaa. Heistä 23 oli kotoisin Kokkolasta tai Kokkolan maalaiskunnasta ja loput muualta Suomesta. Lisäksi Marian hautausmaan lähellä ammuttiin 13. toukokuuta seitsemän Ähtäristä tuotu punaista. Kokkolasta vietiin ihmisiä teloitettavaksi myös Nurmoon, jossa huhtikuun alussa ammuttiin ainakin 14 Kokkolan vankileiriltä tuotua vankia.


title: Kokkolan valtaus

text: Ehdonalaiseen vapautettuja työläisiä alettiin kesän aikana kuulustelemaan Oulussa, minkä vuoksi osa heistä pakeni uusien teloituksien pelossa veneillä Ruotsiin. Pakolaisten joukossa oli muun muassa myöhemmin 1930-luvulla kansanedustajana toiminut Aukusti Mäenpää.


title: Kokkolan valtaus

text: Nykyisin Mannerheiminaukiona tunnetulle Raatihuoneen aukiolle pystytettiin vuonna 1920 kuvanveistäjä John Munsterhjelmin suunnittelema "Kokkolan vapaudenpatsas". Siihen on kaiverrettu valtauksen yhteydessä surmansa saaneiden suojeluskuntalaisten nimet. Heidät haudattiin Marian hautausmaalle 8. maaliskuuta yhdessä kolmen muualla käydyissä taisteluissa kaatuneen kokkolalaisen valkoisen kanssa.


title: Kokkolan valtaus

text: Punaisten hautamuistomerkki pystytettiin Marian hautausmaalle vasta vuonna 1968. Myös Norrmossenin teloituspaikalla on muistomerkki. Paikalle pystytettiin yksinkertainen muistokivi jo vuonna 1932, ja myöhemmin kiveen kiinnitettiin teloituksista kertova laatta.


title: Patientti

text: Patientti on kielitieteessä nominin semanttinen rooli. Patienttiin kohdistuvat teon seuraukset, eli patientti muuttuu teon seurauksena. Usein patientiksi kutsutaan myös laajennetusti transitiivilauseen objektiargumenttia.


title: Mikael Vuori

text: Mikael Vuori on suomalainen tubettaja. Hänellä on kanavallaan yli 140 tuhatta tilaajaa. Mikael kuvaa Roponen-kanavalleen videoita muun muassa "Minecraftista, Fortnitesta," ja "Stranded Deepista." Vuori kuitenkin julkaisee pelivideoita laidasta laitaan.


title: Mikael Vuori

text: Mikael aloitti Pelaaja616-kanavansa 30. tammikuuta 2012 ja alkoi kuvata videoita "Killing Floor"- ja "Swat 4" -peleistä YouTubeen, joissa hän ei puhunut. Myöhemmin hän innostui "Minecraftista" ja alkoi tehdä koko kanavastaan "Minecraft"-pelikanavaa, joissa hän alkoi puhua. "Minecraftin" lisäksi hän on kuvannut satunnaisesti nousussa olevia pelejä. Mikaelilla on myös vlogikanava RopoVlog, jonka hän loi 17. heinäkuuta 2014. RopoVlogille on aina tullut harvemmin videoita, mutta pääasiassa Mikael kuvaakin kanavalle vain, jos lähtee jonnekin tai jos on ilmoitusasiaa. 13. syyskuuta 2016 Mikaelin Pelaaja616-nimi muutettiin Roposeksi. 18. elokuuta 2017 Mikael sai Roponen-kanavallensa 100 tuhatta tilaajaa. 6. syyskuuta 2017 Mikael teki 100 tuhannen tilaajan kunniaksi musiikkivideon #ROPOSENPELI.


title: Daina Skadmane

text: Daina Skadmane (19. maaliskuuta 1990 – 21. marraskuuta 2013) oli latvialainen taidemaalari. Hän teki myös litografioita. Hänen tuotantonsa käsittää 342 teosta ja hän ehti saavuttaa kansainvälistä kuuluisuutta Latvian holokaustista kertovilla töillään.


title: Daina Skadmane

text: Skadmane kävi Jānis Rozentāls taidekoulua vuosina 2011–2013. Ennen kuolemaansa hän ehti osallistua taidekilpailuihin ja pitää omia näyttelyitä. Myös hänen kaksoissisarensa Anda on kuvataiteilija.


title: Daina Skadmane

text: Daina Skadmanen kuoli kun oli Riiassa Zolitudin alueella olevan Maxima -ostoskeskuksessa ostoksilla isänsä kanssa. Ostoskeskuksen katto romahti yllättäen, jollon myös Skadmanen isä Janis Skadmanis yhdessä tyttärensä kanssa samassa onnettomuudessa. Onnettomuudessa kuoli 37 henkilöä, joista Daina Skadmane oli nuorin.


title: Anna Murdoch Mann

text: Anna Murdoch Mann, o.s. "Torv" (s. 1944 Glasgow, Skotlanti) on skotlantilais-australialainen kirjailija. Hän muutti Australiaan Skotlannista 1954.


title: Anna Murdoch Mann

text: Murdoch työskenteli toimittajana Sydneyssä Daily Mirrorissa ja myöhemmin Australianissa. Hän avioitui lehtimoguli Rupert Murdochin kanssa 1966. Anna Murdoch on matkustellut eri puolilla maailmaa ja asunut Lontoossa ja New Yorkissa. Hän suoritti 1984 masters-tutkinnon New Yorkin yliopistossa pääaineinaan kirjallisuus ja mytologia. Murdochit erosivat 1998, ja Anna Murdoch avioitui 1999 newyorkilaisen William Mann kanssa.


title: Anna Murdoch Mann

text: Murdoch Mannin äiti oli skotlantilainen kemiallisen pesulan omistajaperheen tytär Sylvia Braida ja isä virolaissyntyinen merimies Jacob Torv, joka oli tullut Britanniaan vähän ennen toista maailmansotaa. Perhe lähti Australiaan 1953, mutta heidän perustamansa yritys meni vararikkoon. Vanhemmat erosivat, ja Anna Torvista tuli sisarustensa äitihahmo. Hän meni työhön Rupert Murdochin omistamaan Daily Mirroriin. Anna ja Rupert Murdoch avioituivat 1967. He saivat kolme lasta. Hän oli vähällä joutua kidnapatuksi, mutta perheen autoa ajoi sattumalta toinen henkilö, joka kaapattiin hänen sijastaan. Hän alkoi opiskella ja suoritettuaan masters-tutkinnon hän kirjoitti esikoisteoksensa "Omaksi kuvakseen" ja pian toisen,"Family Business", joka on heikosti kätketty kuvaus siitä, miten Murdoch otti 1960-luvun lopulla haltuunsa brittiläisen tabloidin News of the Worldin. Avioliitto kariutui, kun Murdoch rakastui nuoreen kiinalaisnaiseen. Eron jälkeen Anna Murdoch avioitui William Mannin kanssa.


title: Anna Murdoch Mann

text: Murdoch Mannin veljentytär on australialainen näyttelijä Anna Torv.


title: Original Night Stalker

text: Original Night Stalker on Yhdysvaltalainen sarjamurhaaja ja sarjaraiskaaja, joka raiskasi yli 45 naista ja tappoi ainakin 12 ihmistä. Hän aloitti raiskaamisen 1970 keskivaiheessa, tappamisen 1979 ja lopetti 1986. Original Night Stalker tunnetaan myös nimillä East Area Rapist eli EAR (itäisen alueen raiskaaja), Diamond Knot Killer (timanttisolmutappaja) ja Golden State Killer (Golden State [Kalifornian lempinimi] tappaja). Vuoden 2001 DNA-testi yhdistää varmuudella raiskaukset ja murhat toisiinsa.


title: Original Night Stalker

text: Huhtikuussa 2018 Sacramenton poliisi kertoi mahdollisesti ratkaisseensa tapauksen, pidättämällä eläkkeellä olevan poliisin Joseph DeAngelon.


title: Original Night Stalker

text: Tässä vaiheessa Original Night Stalkeria kutsuttiin nimellä East Area Rapist eli EAR. Hän raiskasi yli 50 naista. Raiskaustapaukset pystyttiin helposti yhdistämään EARiin, koska rikollinen käytti tunnistettavaa "modus operandia" eli tekotapaa.


title: Original Night Stalker

text: Kaikki tunnusmerkit viittasivat yhteen ja ainoaan motiiviin: EAR nautti uhriensa pelosta eikä seksuaalisesta tyydytyksestä. Hän toisti tekotapaansa, koska halusi olla tunnistettava. Komissario Richard Shelby sanoi EARista näin: "Sanotaan, että raiskaus johtuu vihasta eikä seksistä. Tuo kieroutunut kusipää todisti väitteen oikeaksi kerta toisensa jälkeen." Shelby oli oikeassa. EAR oli sadisti ja psykopaatti, jonka motiivi oli "voima ja hallinta".


title: Original Night Stalker

text: EARin "modus operandi" oli hyvin tunnistettava, jonka takia poliisit tiesivät kun hän oli ollut asialla. Hän varjosti uhrejaan viikkoja, jonka jälkeen murtautui heidän asuntoihinsa yöllä. EAR uhkaili uhrejaan aseella ja sitoi heidät selälleen, kädet selän taakse. Tämän jälkeen hän kävi heidän kimppuunsa seksuaalisesti; ensin EAR asetti peniksensä uhrin käsiin ja sanoi: "Leiki sillä". Sitten hän raiskasi uhrin.


title: Original Night Stalker

text: Myöhemmin EAR alkoi hyökätä nimenomaan pariskuntien kimppuun. Hän halusi miehen katselevan tai kuuntelevan avuttomana, kun vaimoa raiskattiin. EAR saattoi myös "vahingossa" viillellä uhrejaan.


title: Original Night Stalker

text: Aviopari Brian ja Katie Maggiore kävelytti helmikuisena iltana vuonna 1978 koiraansa kotinsa lähistöllä, kun naamioitunut mies yhtäkkiä pysäytti heidät. Pariskunta yritti paeta, mutta mies tarttui pistooliinsa ja ampui molemmat – ensin miehen ja sitten naisen. Katieta ei kuitenkaan oltu raiskattu. Silminnäkijänä oli kymmenvuotias naapurinpoika. Hänkin joutui kasvotusten murhaajan kanssa mutta jäi henkiin todennäköisesti siksi, että mies oli jo tyhjentänyt lippaansa useilla laukauksilla Katien ruumiiseen. Pariskunta oli saanut surmaa edeltävinä viikkoina pelottavia puheluita. Tuntematon mies oli soittanut Katielle, kertonut raiskanneensa jo useita naisia ja ilmoittanut Katien ”olevan seuraava”.


title: Original Night Stalker

text: Jo ennen ensimmäistä kaksoismurhaa, EAR oli aiheuttanut suurta pelkoa Kaliforniassa. Rikollisen psykopaattisia nautintoja ei kuitenkaan täyttänyt enää raiskaaminen vaan hänestä tuli sarjamurhaaja. Ensimmäisen kaksoismurhan oli uskottu olevan vahinko, joka sattui kun, aviomies hyökkäsi EARin kimppuun. Kuitenkin mies oli ammuttu kuoliaaksi ja nainen oli tapettu automaattisesti. Näin ei kuitenkaan ollut. Tämä vain osoitti EARille, että hän pystyi tappamaan.


title: Original Night Stalker

text:
Original Night Stalkerin murhasarjan toimintatapa ei eronnut paljon raiskauksista; hän väijyi
uhrejaan viikkoja, jonka jälkeen hän murtautui yöllä uhrin kotiin. Sen jälkeen hän sitoi avioparin ja raiskasi naisen. Tässä kohtaa EAR olisi lähtenyt pois ja jättänyt avioparin henkiin, mutta sen sijaan hän painoi pistoolin heidän takaraivoonsa ja ampui.


title: Original Night Stalker

text: Kauhistuttavat murhat jatkuivat. Original Night Stalker tappoi uhrinsa kylmäverisesti ja yhdellä laukauksella, koska pistoolista kuului kova pamahdus. Myöhemmin Original Night Stalker alkoi muuttua erittäin väkivaltaiseksi; sidottuaan pariskunnan ja raiskattuaan naisen, hän hakkasi heidät henkihieveriin.


title: Original Night Stalker

text: "Sitten sarjamurhaaja yhtäkkiä lopetti. Lähes viiteen vuoteen ei sattunut yhtään rikosta, joka olisi voitu yhdistää Original Night Stalkeriin. Mies oli ehkä muuttanut pois Kaliforniasta ellei jopa Yhdysvalloista."


title: Original Night Stalker

text:
"Lehdistö ja kalifornialaiset hengähtivät helpotuksesta, mutta sitten Original Night Stalker iski jälleen."Vuonna 1977 maaliskuun 18. päivä, poliisi sai kolme puhelua mieheltä, joka sanoi olevansa EAR. Kaksi ensimmäistä puhelua tulivat klo 16:15 ja klo 16:30. Kumpaakaan niistä ei saatu nauhoitettua. Mies nauroi ja sanoi: "Olen East Area Rapist."
Kolmas ja viimeinen puhelu tuli klo 17:00. Tätäkään puhelua ei saatu nauhoitettua. "Olen East Area Rapist ja minulla on jo seuraava uhri kiikarissa ja te ette voi napata minua."


title: Original Night Stalker

text: Joulukuun 2. päivänä 1977 Sacramenton poliisiasema sai puhelinsoiton mieheltä, joka väitti olevansa EAR. Puhelinsoitto saatiin kuin saatiinkin nauhoitettua. "Ette koskaan nappaa minua, East Area Rapistia, typerät runkkarit! Aion panna uudestaan tänä yönä. Olkaa varovaisia!"


title: Original Night Stalker

text: Joulukuun 9. päivä vuonna 1977, EAR soitti aikaisemmalle uhrilleen "toivottaakseen" hyvää joulua. "Hyvää joulua, se olen minä taas!


title: Original Night Stalker

text:
Tammikuun 2. päivä 1978 EAR soitti eräälle naiselle muka väärään numeroon. Samana iltana EAR soitti naiselle uudelleen, tällä kertaa hyvin pahanenteisen puhelun. Puhelun tyyli kertoo siitä, että EAR alkoi lähestyä sarjamurhaaja-vaihetta. "Aion tappaa sinut... aion tappaa sinut... aion tappaa sinut... huora... huora... huora... huora... vitun lutka."
Hän raiskasi naisen pari päivää myöhemmin. Nainen on ensimmäinen tunnettu EAR:n raiskauksen uhri.


title: Original Night Stalker

text: Neuvonta-palvelu Contact Counseling Servicen vapaaehtoinen otti vastaan 6. tammikuuta 1978 puhelun, jonka soittaja sanoi olevansa East Area Rapist. Hän kertoi ongelmastaan, johon tarvitsee apua, koska ei halua enää tehdä samaa. Soittaja epäili puhelua jäljitettävän ja katkaisee lyhyen keskustelun jälkeen.


title: Original Night Stalker

text: Myös vuonna 1982, 1991 ja 2001 EAR raiskaaja soitti aiemmille uhreilleen. Hän uhkasi mm. raiskata uudelleen tai muistutti uhria raiskauksesta.


title: Linda Leinonen

text: Linda Leinonen on Kauhajoen kaupunginjohtaja. Hänet valittiin virkaansa vuonna 2017. Tehtävässään hän aloitti helmikuussa 2018 edellisen kunnanjohtajan, Keijo Kuja-Lipastin, jäätyä eläkkelle. Ennen virkaansa Kauhajoella Leinonen toimi Isojoen kunnanjohtajana. Hän on ollut aiemmin Suomen Keskustan kunnallispoliitikko Kristiinankaupungissa.


title: Linda Leinonen

text: Koulutukseltaan Leinonen on hallintotieteiden maisteri.


title: Linda Leinonen

text: Leinosen isä Arvo Jaakkola on keskustalainen kuntapoliitikko.


title: Mista (yhtye)

text: Mista oli yhdysvaltalainen R&B-yhtye Atlantasta, Georgiasta. Yhtye julkaisi eponyymin esikoisalbuminsa "Mista" vuonna 1996, jonka ensimmäisestä singlestä ”Blackberry Molasses” tuli hitti. Kappale sijoittui muun muassa "Billboardin" Hot 100 -listan sijalle 53. ja Hot R&B/Hip-Hop Songs -listan sijalle 13. Mistan hajottua yhtyeen jäsen Bobby ”V” Wilson aloitti soolouran.


title: Mih’ail Stefanovitš

text: Mih’ail Iharavitš Stefanovitš (; , "Mihail Igorevitš Stefanovitš"; s. 27. marraskuuta 1989 Minsk, Valko-Venäjän SNT, Neuvostoliitto) on valkovenäläinen jääkiekkoilija, joka pelaa kotimaassaan Ekstraliga-joukkue H’K Njoman Hrodnassa. Hän on pelipaikaltaan keskushyökkäjä, mutta Stefanovitš osaa pelata myös laidassa. Hän laukoo oikealta.


title: Mih’ail Stefanovitš

text: Stefanovitš on Dinamo Minskin kasvatti. Hän debytoi seuran miesten kakkosjoukkueessa vain 14-vuotiaana Valko-Venäjän toiseksi korkeimmalla sarjatasolla Vyšeišaja ligassa kaudella 2004–2005, mutta Stefanovitš siirtyi kesken kauden kuitenkin H’K Homelin kakkosjoukkueeseen. Hän pelasi siellä lähes koko kauden 2005–2006, mutta vain 15-vuotias Stefanovitš sai tililleen myös yhden Valko-Venäjän cupin ottelun Homelin Ekstraliga-joukkueessa. Hän debytoi Ekstraligassa kuitenkin seuraavalla kaudella 2006–2007, jolloin Stefanovitšin tulokaskausi toi 40 runkosarjaottelussa tehot 16+9=25 ja viidessä playoff-ottelussa tehot 1+1=2. Hän jakoi Homelin sisäisen maalipörssin kolmannen sijan Valentyn Oletskyin ja Vladimir Iljinin kanssa.


title: Mih’ail Stefanovitš

text: QMJHL-joukkue Québec Remparts varasi Stefanovitšin 54. pelaajana . Hän pelasi alkukaudella 2007–2008 Homelissa yhden runkosarja- ja kahdeksan Valko-Venäjän cupin ottelua. Stefanovitš oli cupissa joukkueen paras maalintekijä kuudella osumallaan. Hän siirtyi kuitenkin jo QMJHL-kauden kynnyksellä Rempartsiin, jonka toiseksi paras maalintekijä ja neljänneksi paras pistemies Stefanovitš oli tehoilla 32+34=66. Hän voitti liigan tulokkaiden maalipörssin. Stefanovitš pelasi kauden aikana myös CHL Top Prospects Gamessa. Hänet palkittiin kauden päätteeksi QMJHL:n parhaana pelaajana Mike Bossy Trophylla.


title: Mih’ail Stefanovitš

text: Toronto Maple Leafs varasi Stefanovitšin neljännellä kierroksella 98. pelaajana . Kaudella 2008–2009 hän oli Rempartin paras pistemies ja maalintekijä tehoilla 49+27=76. Stefanovitš sijoittui koko QMJHL:n maalipörssissä kolmanneksi. Hänestä tuli myös kaikkien aikojen eniten maaleja tehnyt valkovenäläispelaaja CHL:ssä Aljaksei Ložhkinin (43 maalia kaudella 1994–1995) jälkeen. Stefanovitš oli Rempartin paras maalintekijä myös pudotuspeleissä 11 osumallaan.


title: Mih’ail Stefanovitš

text: Dinamo Minsk varasi Stefanovitšin koko toisena pelaajana kesällä edellään vain Dmitrij Jaškin. Kesäkuussa 2009 hän teki kolmivuotisen tulokassopimuksen Maple Leafsin kanssa. Stefanovitš siirtyi kaudeksi 2009–2010 kuitenkin vielä Rempartsin vahvuuteen. Kaudeksi 2010–2011 hän siirtyi Maple Leafsin organisaatioon. Stefanovitš aloitti kautensa AHL-joukkue Toronto Marliesissa, josta hän siirtyi kahden ottelun jälkeen ECHL-joukkue Reading Royalsin vahvuuteen. Stefanovitš pelasi siellä neljä ottelua, kunnes marraskuussa 2010 Maple Leafs lainasi hänet loppukaudeksi Dinamo Minskin KHL-joukkueeseen. Stefanovitšin loppukausi toi siellä 21 runkosarjaottelussa yhden maalin ja neljässä playoff-ottelussa tehot 1+1=2. Hänet valittiin KHL:n helmikuun 2011 kuukauden tulokkaaksi.


title: Mih’ail Stefanovitš

text: Tammikuussa 2011 Maple Leafs kauppasi Stefanovitšin oikeudet Dallas Starsiin vaihdossa Fabian Brunnströmiin. Stefanovitš jatkoi kaudella 2011–2012 lainalla Dinamossa, mutta suurimman osan kaudestaan hän pelasi kuitenkin Ekstraligaa H’K Homelin vahvuudessa. Stefanovitš oli joukkueen paras maalintekijä ja kolmanneksi paras pistemies tehoilla 25+20=45. Hän sijoittui koko liigan maalipörssissä toiseksi edellään vain Metallurg Žlobinin Andrei Makrov sekä jakoi pistepörssin yhdeksännen sijan H’K Njoman Hrodnan Maksim Osipovin kanssa. Stefanovitš jakoi kuudella osumallaan Ekstraligan pudotuspelien maalipörssin voiton Metallurg Žlobinin Konstantin Baranovin kanssa. Hän voitti kauden päätteeksi pronssia.


title: Mih’ail Stefanovitš

text: Kaudella 2012–2013 Stefanovitš jakoi Homelissa, jonka toiseksi paras pistemies hän oli Jauheni Salamonaun jälkeen tehoilla 17+29=46, joilla Stefanovitš sijoittui Ekstraligan pistepörssissä viidenneksi. Hän voitti myös Valko-Venäjän cupin piste- ja maalipörssin tehoilla 7+1=8. Turnaus päättyi Homelin voittoon. Kaudeksi 2013–2014 Stefanovitš siirtyi Venäjän toiseksi korkeimmalle sarjatasolle VHL-liigan Toros Neftekamskiin. Kesken kauden, marraskuussa 2013 hän vaihtoi kuitenkin saman liigan Lada Toljattiin. Kaudeksi 2014–2015 Stefanovitš siirtyi edelleen Dizel Penzaan. Hän pelasi siellä 12 ottelua, kunnes marraskuussa 2014 Venäjän antidopintoimisto Rusada asetti Stefanovitšin väliaikaiseen kilpailukieltoon, kun hänen antamansa dopingnäyte sisälsi kiellettyjä aineita. Stefanovitš ei pelannut loppukaudella enää otteluakaan. Huhtikuussa 2015 hänelle asetettiin lopulta kahden vuoden kilpailukielto 10. marraskuuta 2014 eteenpäin.


title: Mih’ail Stefanovitš

text: Elokuussa 2015 Stefanovitš palasi kilpailukieltonsa myötä Pohjois-Amerikkaan ja teki vuoden mittaisen sopimuksen ECHL-joukkue Rapid City Rushin kanssa. Hän jakoi kaudella 2015–2016 19 osumallaan joukkueen sisäisen maalipörssin voiton Spencer Pommellsin kanssa. Stefanovitš valittiin joulukuussa 2015 ECHL:n viikon pelaajaksi. Kesäkuussa 2016 hän teki ECHL-sopimuksen Indy Fuelin kanssa. Stefanovitš ei kuitenkaan siirtynyt joukkueeseen ja palasi dopingrangaistuksensa kärsittyään marraskuussa 2016 kotimaahansa ja siirtyi H’K Njoman Hrodnan riveihin. Hän voitti kauden päätteeksi Valko-Venäjän-mestaruuden.


title: Mih’ail Stefanovitš

text: Stefanovitš edusti Valko-Venäjää MM-kilpailuissa vuosina 2009, 2010, 2013 ja 2017, joista viimeisimmässä turnauksessa hän jakoi joukkueen sisäisen syöttöpörssin voiton Charles Lingletin kanssa neljällä syöttöpisteellään. Stefanovitš pelasi myös Sotšin olympiakisojen 2014 karsinnoissa.


title: Mih’ail Stefanovitš

text: Stefanovitš pelasi myös alle 20-vuotiaiden MM-kilpailuissa vuonna 2007, jolloin hän oli tehoilla 4+1=5 Valko-Venäjän paras maalintekijä ja jakoi sisäisen pistepörssin voiton Sjarhei Kastsitsynin kanssa. Valmennus valitsi Stefanovitšin joukkueensa turnauksen yhdeksi kolmesta parhaasta pelaajasta. Hänet valittiin sekä Suomea vastaan pelatun avausottelun että saksaa vastaan pelatun putoamissarjan ottelun päätteeksi Valko-Venäjän ottelun parhaaksi pelaajaksi. Stefanovitš pelasi myös I-divisioonan MM-kilpailuissa vuosina 2008 ja 2009, joista kumpikin turnaus päättyi lohkohopeaan.


title: Mih’ail Stefanovitš

text: Stefanovitš pelasi myös alle 18-vuotiaiden MM-kilpailuissa vuonna 2006, jolloin hän jakoi Valko-Venäjän sisäisen pistepörssin voiton Uladzimir Mihailaun kanssa tehoilla 2+4=6. Stefanovitš valittiin sekä Slovakiaa että Norjaa vastaan pelatun putoamissarjan ottelun päätteeksi joukkueensa ottelun parhaaksi pelaajaksi. Hän pelasi myös I-divisioonan MM-kilpailuissa vuonna 2007, jolloin Stefanovitš voitti A-lohkon kultaa. Hän voitti tehoilla 9+3=12 koko turnauksen maalipörssin sekä jakoi pistepörssin voiton Kazakstanin Jakov Vorobjevin ja Nikita Ivanovin kanssa.


title: Mih’ail Stefanovitš

text: Stefanovitšin isä Ihar on entinen Valko-Venäjän maajoukkuehyökkääjä.


title: Barmat

text: Barmat on Oulussa vuonna 1982 perustettu sekakuoro. Siihen kuuluu noin 20 mies- ja naislaulajaa.


title: Barmat

text: Kuoron johtajina ovat toimineet aluksi Sami Itkonen, sitten Veijo Kuosmanen, Olli Roman (1988–1989 ja 1991–2002) , Ulla Niemi (1989–1991) ja Kari Kuivamäki. Kuoro on kehittänyt ilmaisuaan myös tanssija-koreografien Maria Littowin, Tapani Launosen sekä Anna-Kaisa Järven kanssa. Sävellyksiä Barmoille ovat tehneet Oliver Kohlenberg ja Tapio Lappalainen.


title: Barmat

text: Kuoron nimi tarkoittaa paarmoja.


title: Barmat

text: Sekakuoro Barmat perustettiin Oulussa vuonna 1982 ja koostui alkujaan noin kolmestakymmenestä Sami Itkosen (1950–2012) ja Leena Viitasen tuttavapiiriin kuuluneesta harrastajasta. He olivat laulaneet yhdessä Oulun Työväen Näyttämön musiikkinäytelmässä ja halusivat jatkaa yhteistyötään aluksi Rauhanjuna-tapahtuman yhteydessä. Vuodesta 1988 kuoro toimi yhdistyksenä, mutta päätti olla liittymättä mihinkään kuoroliittoon. Vuosina 1995–2002 Barmat toimi Kiiminkijoen opiston kuorona.


title: Barmat

text: Barmat on konsertoinut lähinnä Oulussa. Julkisten konserttien lisäksi kuoro on esiintynyt Oulun ja naapurikuntien yksityistilaisuuksissa, kulttuuritapahtumissa ja laitosvierailuilla. Kuoro on tehnyt yhteistyötä muun muassa Oulun kaupunginteatterin, Oulun ylioppilasteatterin ja tanssiorkesteri Pajatson kanssa. Vuonna 1998 esitti kommentoivaa alttaritaulua haukiputaalaisen Nurkkanäyttämön näytelmässä "Rakas pappimme". Tampereen Sävel -tapahtumaan Barmat on osallistunut vuosina 1992 ja 1995. Kesällä 1998 kuoro vieraili Viron Pärnussa pidetyillä kansainvälisillä kuorofestivaaleilla ja kesällä 2002 kuorotapahtumassa "Ton i Norden – Pohjolan sävel" Norjan Tromssassa.


title: Barmat

text: Kuoron ohjelmistossa on ollut teemakokonaisuuksia, kuten "Saamelaissarja" (1989), "Tahiti-sarja" (1990), "Intiaanisarja" (1992) ja "Katri Valan runot" (2001).


title: Caroline Blakiston

text: Caroline Blakiston (s. 13. helmikuuta 1933) on englantilainen näyttelijä, joka tunnetaan parhaiten Lady Patience Hardacren roolista komediasarjassa "Brass" (1983–1990), Mon Mothman roolista "Star Wars" -elokuvassa "Jedin paluu" (1983) sekä Agatha Poldarkin roolista draamasarjassa "Poldark" (2015–2017).


title: Prodrive WRC Team

text: Prodrive WRC Team (aiemmin nimellä Mini WRC Team) on Minin rallitalli, joka kilpaili Rallin MM-sarjassa kausilla 2011–2013. Minin suunnittelua ja tallin toimintaa valittiin johtamaan Prodrive, joka aiemmin vastasi Subarun rallitiimin toiminnasta.


title: Prodrive WRC Team

text: Kaudella 2011 Mini kilpaili virallisena tehdastallina nimellä Mini WRC Team. Kuljettajina ajoivat Daniel Sordo ja Kris Meeke. Sordo saavutti kaksi palkintokoresijoitusta Saksan ja Ranskan ralleista.


title: Prodrive WRC Team

text: Kaudella 2012 tallin toiminta jatkui yksityistallina muutettuaan nimeksi Prodrive WRC Team. Sordo ajoi toiseksi kauden avanneessa Monte Carlon -rallissa.


title: WRC Team Mini Portugal

text: WRC Team Mini Portugal on Minin tehdastiimi, joka kilpaili Rallin MM-sarjassa kaudella 2012.


title: WRC Team Mini Portugal

text: Kaudella 2012 tallin kuljettajina ajoivat Paulo Nobre, Armindo Araújo ja Chris Atkinson. Kauden parhaan tuloksen talli saavutti Saksasta, jossa Atkinson sijoittui viidenneksi.


title: WRC Team Mini Portugal

text: Lokakuussa 2012 Mini ilmoitti vetäytyvänsä sarjasta kauden päätteeksi.


title: Jere Erkkilä

text: Jere Joonas Erkkilä (s. 4. huhtikuuta 1997 Vaasa) on suomalainen jääkiekkoilija, joka pelaa A-nuorten SM-liigaa Vaasan Sportissa. Hän on pelipaikaltaan keskushyökkääjä. Erkkilä laukoo oikealta.


title: Jere Erkkilä

text: Erkkilä on Vaasan Sportin oma kasvatti. Kaudella 2012–2013 hän toimi seuran C-nuorten varakapteenina. Erkkilä oli C-nuorten SM-karsinnoissa joukkueensa paras pistemies ja maalintekijä tehoilla 12+7=19. C-nuorten SM-sarjan runkosarjassa hän oli Sportin paras pistemies ja syöttäjä tehoilla 14+29=43. Kaudeksi 2013–2014 Erkkilä siirtyi Rauman Lukkoon. Hän pelasi kaksi kautta pääasiassa seuran B-nuorissa, jonka jälkeen Erkkilä palasi kaudeksi 2015–2016 Sportiin.


title: Jere Erkkilä

text: Kaudella 2017–2018 Erkkilä debytoi Sportin SM-liigajoukkueessa, jossa hän pelasi kolme runkosarjaottelua ilman tehopisteitä. Erkkilä teki liigadebyyttinsä runkosarjan kolmanneksi viimeisellä kierroksella 6. maaliskuuta 2018 Turun Palloseuraa vastaan. Hänelle avautui paikka Sportin kokoonpanosta, kun seura oli myynyt pelaajiaan siirtotakarajalla, minkä lisäksi Tommi Tikka oli pelikiellossa. Erkkilä merkittiin joukkueen nelosketjun keskelle laidoilleen niin ikään A-nuorissa kautensa aloittaneet Miro Lehtimäki ja Eetu Mäki. Hän sai ottelussa jääaikaa lopulta 5.08 minuuttia. Erkkilä keräsi ottelusta teholukeman -1.


title: Jere Erkkilä

text: Elokuussa 2018 Erkkilä siirtyi muutaman päivän ja yhden harjoitusottelun kestävällä try-out -sopimuksella Mestis-joukkue Iisalmen Peli-Karhuihin. Hän ei kuitenkaan saanut joukkueeseen jatkosopimusta. Erkkilä palasi kaudeksi 2018–2019 Sportin A-nuoriin.


title: Jere Erkkilä

text: Erkkilä valmistui ylioppilaaksi Vaasan lyseon lukiosta keväällä 2017.


title: Sami Itkonen

text: Sami Hannu Samuli Itkonen (3. helmikuuta 1950 – 26. tammikuuta 2012) oli suomalainen muusikko ja lauluntekijä, joka toimi vuosina 1987–2012 Kemin kaupunginteatterin kapellimestarina.


title: Sami Itkonen

text:
Itkonen suoritti tekniikan opintoja Oulun yliopistossa vuosina 1969–1975 ja opiskeli samalla Oulun konservatoriossa. Hän oli yksi Oulun ylioppilasteatterin aktiivijäsenistä, ja hänen laulujaan julkaistiin vasemmistolaisen nuorisoliikkeen "Uusi Laulu" -lehdessä. Vuonna 1982 Itkonen perusti Leena Viitasen kanssa Ouluun Barmat-sekakuoron ja johti sitä sitten joitakin vuosia. Hänet valittiin Kemin kaupunginteatterin kapellimestariksi syksystä 1987 alkaen. Kemissä Itkonen johti myös muun muassa Ajan laulu -sekakuoroa ja Tintit-lapsikuoroa.
Sami Itkonen kuoli tapaturmaisesti 26. tammikuuta 2012.


title: Sami Itkonen

text: Vuonna 2007 Itkonen valittiin Kemin kuninkaalliseksi yhdessä Maila Maijasen kanssa. Marraskuussa 2017 Kemin kaupunginteatteri kantaesitti Hannele Kauppisen ohjaaman lauluillan "Sikojen rakkaus", jossa kuullaan 43 kappaletta edesmenneen Itkosen laajasta laulutuotannosta Anna Laakson ja Jarkko Riihimäen sovituksina. Laakso toimii myös esitysten kapellimestarina.


title: Monte Carlo -ralli 2006

text: Monte Carlo -ralli 2006 oli MM-rallikauden 2006 ensimmäinen ralli, joka ajettiin 20.–22. tammikuuta. Rallin voitti Marcus Grönholm. Toiseksi sijoittui Sébastien Loeb ja kolmanneksi Toni Gardemeister.


title: Walesin ralli 2006

text: Walesin ralli 2006 oli MM-rallikauden 2006 16. ja viimeinen ralli, joka ajettiin 1.–3. joulukuuta. Rallin voitti Marcus Grönholm. Toiseksi sijoittui Manfred Stohl ja kolmanneksi Petter Solberg.


title: Ruotsin ralli 2006

text: Ruotsin ralli 2006 oli MM-rallikauden 2006 toinen ralli, joka ajettiin 3.–5. helmikuuta. Rallin voitti Marcus Grönholm. Toiseksi sijoittui Sébastien Loeb ja kolmanneksi Daniel Carlsson.


title: Margherita Hack

text: Margherita Hack (12. kesäkuuta 1922 – 29. kesäkuuta 2013) oli italialainen tähtitieteen professori ja tietokirjailija, joka selitti tähtitieteen ilmiöitä kansantajuisesti kirjoillaan ja televisiossa. Hänen oma tutkimustyönsä keskittyi tähtien emittoiman säteilyn ominaisuuksiin, ja hän julkaisi yli 200 tieteellistä artikkelia.


title: Margherita Hack

text: Hack opiskeli Firenzen yliopistossa ja työskenteli Milanossa ennen siirtymistään Triesteen, missä hänestä tuli professori ja Triesten observatorion johtaja. Hänen kaudellaan observatorio nousi Italian merkittävimpien tutkimuslaitosten joukkoon.


title: Margherita Hack

text: Hack tuli tunnetuksi myös poliittisista kannanotoistaan. Hän oli vakaumuksellinen ateisti, feministi ja kasvissyöjä. Hän arvosteli roomalaiskatolista kirkkoa sen tieteen vastaisista näkemyksistä. Hän pyrki edistämään abortin, eutanasian ja samaa sukupuolta olevien parisuhteet sallivia lakeja. Kun katolinen kirkko vuonna 1992 myönsi virallisesti olleensa väärässä tuomitessaan Galileo Galilein, Hack riemuitsi sanoen "parempi myöhään kun ei milloinkaan". Vuonna 2006 hän sai uskovaiset raivostumaan selvittäessään, että ihmeenä pidetty pyhän Januariuksen veri, joka muuttui Napolissa säännöllisesti nestemäiseksi, oli rautaoksidihydraattia, joka kemiallisten ominaisuuksiensa takia muuttuu geelistä nestemäiseksi ravistamalla.


title: Margherita Hack

text: Hack arvosteli Silvio Berlusconia mutta ei ihmeemmin arvostanut myöskään poliittisena vaihtoehtona esille noussutta Beppe Grilloa.


title: Margherita Hack

text: Hackin mukaan on nimetty asteroidi 8558 Hack.


title: Ylistaron kirkonkylä

text: Ylistaron kirkonkylä on taajama, joka oli entisen Ylistaron kunnan hallinnollinen keskus. Kuntaliitoksen jälkeen se on ollut osa Seinäjokea. Vuoden 2016 lopussa taajamassa oli 2 583 asukasta.


title: Peräseinäjoen kirkonkylä

text: Peräseinäjoen kirkonkylä on taajama, joka oli entisen Peräseinäjoen kunnan hallinnollinen keskus. Kuntaliitoksen jälkeen se on ollut osa Seinäjokea. Vuoden 2016 lopussa taajamassa oli 1 818 asukasta.


title: Cartimandua

text: Cartimandua oli brittiläisen brigantti-heimon kuningatar vuoteen 69 saakka. Brigantti-heimon alueet muodostivat Rooman alaisen vasallikuningaskunnan Britannian provinssin pohjoispuolella ja Cartimandua oli roomalaisten tärkeä liittolainen. Hän otti vangiksi ja luovutti roomalaisille Rooman vastaista kapinaa johtaneen Caratacoksen vuonna 51. Sittemmin hän soti roomalaisten tuella entistä miestään Venutiusta vastaan menettäen lopulta valtaistuimensa vuonna 69.


title: Cartimandua

text: Cartimanduan tarina tunnetaan roomalaisen historioitsija Tacituksen kirjoitusten kautta. Cartimandua oli roomalaisen Britannian provinssin pohjoispuolella suuria alueita hallineen brigantti-heimon kuningatar. Naisten asema yhteisöjensä johtajina ei ilmeisesti ollut tavaton ja Tacitus kirjoittikin, että britit eivät ottaneet sukupuolta huomioon valitessaan johtajiaan hänen kertoessaan tolisesta tunnetusta brittien naisjohtajasta Boudiccasta. Nimi Cartimandua on kelttiläinen ja se koostuu kahdesta juuresta. Jälkimmäinen viitannee poniin tai pieneen hevoseen, mutta ensimmäisen osan merkitystä ei tunneta. Brigantti-heimo oli Rooman vasallikuningaskunta, jollaisia olivat samaan aikaan kuningas Cogidubnuksen hallitsema kuningaskunta Britannian eteläosassa ja Prasutagusin kuningaskunta nykyisen East Anglian alueella. Cartimandua oli sopinut vasalliudestaan rooman keisari Claudiuksen kanssa vuonna 43.


title: Cartimandua

text: Näihin aikoihin catuvellaunien heimon päällikkö Caratacos oli yhdistänyt monet Britannian heimot kapinaan roomalaisia vastaan. Vuonna 51 hän jäi kuitenkin Cartumanduan vangiksi ja tämä luovutti hänet edelleen roomalaisille vuonna 51. Tacitus kirjoittaa tarkemmista tapahtumista kahdella hieman eri tavalla teoksissaan "Taistelu keisarivallasta" ja "Keisarillisen Rooman historia". "Taistelu keisarivallasta" kertoo kuinka Caratacuksen vangiksi jäämisen jälkeen Cartimanduan ote vallasta oli vahvistunut ja hän vaurastui hänen toimitettuaan roomalaisille keisari Claudiuksen Britannian valloitusta juhlistaneen triumfin tärkeimmän osan eli vangitun Caratacoksen päästen näin roomalaisten suosioon. Vahvistuneen asemansa myötä Cartimandua erosi miehestään Venutiuksesta ottaen uudeksi puolisokseen Vellocatus-nimisen soturinsa. Tacituksen mukaan uuden miehen valinnan taustalla oli Cartimanduan libido ja villi luonne. Tämä taas aiheutti skandaalin, jonka siivittämänä Venutius soti kunigatarta vastaan. Cartimandua jäi alakynteen ja pyysi roomalaisten apua, jolloin nämä lähettivät hänen tuekseen sotilaitaan. Rooimalaisten tuen avuilla välitön kriisi vältettiin, mutta sota Venutiusta vastaan jatkui. "Keisarillisen Rooman historian" mukaan Venutius oli ollut aluksi uskollinen Roomalle ja hänen erottuaan Cartimanduasta syttyi heimon sisäinen sota, jonka aikana Venutus kääntyi roomalaisia vastaan. Cartimandua oli vanginnut vilpillisesti Venutiuksen veljen ja muita sukulaisia, mikä suivaannutti osan heimosta. Osa heistä ei myöskään halunut alistua naisen johdettavaksi. Seurasi sota, jota ennakoiden roomalaiset olivat lähettäneet joukkojaan Cartimanduan tueksi.


title: Cartimandua

text: Roomalaisten tuki auttoi aluksi Cartimanduaa säilyttämään valtansa, mutta hän kukistui viimein neljän keisarin vuonna 69. Roomalaisen ratsuväen onnistui pelastaa hänen henkensä, mutta hän ei saanut myöhemmin valtaistuintaan takaisin. Roomalaiset saattoivat tehdä vastaiskunsa vasta sisällissodan loputtua. He voittivat Venutiuksen joukot vuonna 71 keisari Vespasianuksen johdolla ja brigantti-heimon alueet liitettiin Rooman valtakuntaan.


title: Heikki Mairinoja

text: Heikki Juhani Mairinoja (s. 15. elokuuta 1947 Orimattila) on suomalainen diplomi-insinööri, ekonomi ja yritysjohtaja, joka työskenteli muun muassa G. W. Sohlbergin toimitusjohtajana.


title: Heikki Mairinoja

text: Heikki Mairinoja syntyi maanviljelijä Hannu Mairinojan ja Helvi Degermanin perheeseen. Hänen puolisonsa vuodesta 1977 on diplomi-insinööri Aila Orvokki Hirvelä. Mairinoja tuli ylioppilaaksi 1967 ja valmistui diplomi-insinööriksi Teknillisestä korkeakoulusta 1971 ja ekonomiksi Helsingin kauppakorkeakoulusta 1973. Hän oli Huhtamäen suunnitteluinsinööri 1973–1975, Säterin myyntipäällikkö 1975–1976, Koneen tulosyksikön päällikkö 1976–1985 ja Uponorin varatoimitusjohtaja 1985–1989 ja 2000 (Uponor Oyj) sekä toimitusjohtaja 1989–1999. G.W. Sohlbergin toimitusjohtajana Mairinoja työskenteli vuodesta 2001 vuoteen 2009.


title: Korppu-Vihtori

text: Korppu-Vihtori (1985) on hyvin tyypillinen Viljo Mäkisen veistos: kauniilla tavalla humoristinen kuvaus jo hieman elämänsä ehtoolla olevasta ihmisestä. Taiteilija lahjoitti kipsisen veistoksen Turun kaupungille 1981, teoksen lopullinen asu toteutettiin Loimaan Kivi Oy:n kiviveistämössä Vehmaalta louhittuun punaiseen graniittiin. "Korppu-Vihtori" paljastettiin Turun vanhimman vielä toiminnassa olevan lastentarhan lasten iloksi Kallelankadulle.


title: Korppu-Vihtori

text: Teoksen innoittajana toimi Frans Viktor "Vihtori" Galenius (1870-1930), joka kaupitteli vaatimattomaksi elannokseen korppuja. Kontti selässään Vihtori kierteli lähinnä Salon seudulla, mutta välillä poikkesi myös Turkuun. Kansa antoi hänelle lempinimeksi Korppu-Vihtori. Kallelankadun lastenkodin piha on patsaalle osuva valinta, sillä 1899 perustetun päiväkodin tarkoituksena oli kaupungin päätöksellä olla ensisijaisesti auttamassa "asujamistomme varattomampien kerrosten lapsia". Tähän varattomaan kansanosaan myös Korppu-Vihtori kuului.


title: Heine

text: Heine on muun muassa seuraavien henkilöiden sukunimi:


title: Five Star

text: Five Star (tyylitellään myös 5 Star) on brittiläinen popmusiikkia ja rhythm and bluesia tuottava ryhmä, joka perustettiin vuonna 1984. Yhtye koostuu sisaruksista Stedmanista, Lorrainesta, Denisestä, Doriksesta ja Delroy Pearsonista. Vuosien 1985 ja 1988 välillä Five Starilla oli neljä top 20 -albumia ja 15 top 40 -singlettä Britanniassa, mukaan lukien top 10 -hitit ”System Addict” (1986), ”Can’t Wait Another Minute” (1986), ”Find the Time” (1986), ”Rain or Shine” (1986), ”Stay Out of My Life” (1987) ja ”The Slightest Touch” (1987). He voittivat vuoden 1987 Brit Award -palkinnon kategoriassa "Best British Group".


title: Kurjet kaivolla

text: Kurjet kaivolla on Jussi Mäntysen pronssiveistos Turun Kunnallissairaalan edustalla. Kaupunki teetti linnuista pronssiveistoksen Lapinlahden Taidevalimossa ja päätti sijoituspaikaksi Kunnallissairaalan edustan. Teos on alunperin valettu kipsiin ja tällaisena taiteilija lahjoitti sen Turun kaupungille. Teos paljastettiin vuonna 1973.


title: Kurjet kaivolla

text: Jussi Mäntynen tunnetaan realistisista eläinaiheisista veistoksistaan. "Kurjet kaivolla" on hyvä esimerkki taiteilijan kiinnostuksesta eläinten anatomiaa ja käyttäytymistä kohtaan. Sulavalinjaiset kurjet on kuvattu taiturimaisesti, aivan kuin ne olisivat liikkeessä kaulat ylväästi kohotettuna kohti korkeuksia. Mäntynen perehtyi eläimiin metsästys- ja luontoharrastuksensa kautta ja hän toimi konservaattorina Helsingin yliopiston eläinmuseossa 20 vuoden ajan.


title: Kurjet kaivolla

text: Mäntysen kurkiveistosten on ajateltu ilmentävän sodan jälkeisen surun sekä sielunrauhan etsimistä ja taiteiljan koti-ikävää muutettuaan Tukholmaan.


title: Pound

text: Pound on sana, jolla on monta merkitystä englanninkielessä. Se tarkoittaa myös:


title: Guy (yhtye)

text: Guy on yhdysvaltalainen hip hopia, R&B:tä ja soulia tuottava yhtye, jotka loivat 1980-luvun lopun ja 1990-luvun alun new jack swing -tyylilajin. Yhtye koostuu Aaron ja Damion Hallista sekä Teddy Rileysta. He julkaisivat esikoisalbuminsa "Guy" 13. kesäkuuta 1988. Albumi oli menestys ja sijoittui muun muassa "Billboardin" Top R&B/Hip-Hop Albums -musiikkilistan 1. sijalle.


title: Apassit (täsmennyssivu)

text: Apassit voi tarkoittaa seuraavia:


title: Assur (jumala)

text: Assur oli alun perin Assurin kaupungin suojelusjumala, joka kohotettiin sittemmin Assyrian kansallisjumalaksi. Assur syrjäytti 1200-luvulla eaa. suosiossa Enlilin, ja Assur sai lisänimet "Suuri vuori" ja "Jumalten isä". Myöhemmin jumala rinnastettiin Anshariin. Assurin tehtäviä olivat oikeuden jako ja sotatoimet. Assyrialaisessa taiteessa hänet kuvataan usein jännittämässä jousta taustallaan siivekäs auringonkehrä.


title: Kurjet pesällä

text: Kurjet pesällä on Jussi Mäntyselle hyvin tyypillinen veistos, aiheena on luonto ja siinä elävä eläin. Taiteilijan kiinnostus luontoon näkyi hänen metsästysharrastuksestaan ja tarpeestaan liikkua luonnossa. Mäntynen toimi yli 20 vuotta Helsingin yliopiston eläinmuseolla konservaattorina, joten hänellä oli hyvä tietämys eläinten anatomiasta.


title: Kurjet pesällä

text: Mäntysen teoksissa muuttolintu-kurkien symboliikkaa on lähestytty sodan jälkeisen surun, sielunrauhan etsimisen ja koti-ikävän kautta. Muutettuaan Turkuun vuonna 1967 Mäntynen lahjoitti kaupungille useita taideteoksiaan. "Kurjet pesällä" paljastettiin 1986 Puolalanpuistossa. Jalustan materiaali on punaista graniittia ja itse veistos pronssia. Sen toinen valos vuodelta 1961 on Oulussa Snellmanin puistossa.


title: Nana Takagi

text: Nana Takagi (s. 2. heinäkuuta 1992) on japanilainen pikaluistelun olympiavoittaja.


title: Nana Takagi

text: Takagi osallistui olympialaisiin ensimmäisen kerran Sotšissa 2014. Tuolloin hän sijoittui joukkuetakaa-ajossa neljänneksi ja 1 500 metrillä 32:nneksi. Pyeongchangin olympialaisissa 2018 hän voitti kultaa joukkuetakaa-ajossa ja yhteislähtökilpailussa sekä sijoittui 12:nneksi 5 000 metrillä. Joukkuetakaa-ajon kultamitalijoukkueeseen kuului myös hänen pikkusiskonsa Miho Takagi.


title: Nana Takagi

text: Takagi voitti matkakohtaisissa MM-kilpailuissa joukkuetakaa-ajon maailmanmestaruuden Heerenveenissä 2015. Hän saavutti MM-hopeaa joukkuetakaa-ajossa Kolomnassa 2016 ja Gangwonissa 2017 sekä yhteislähdössä 2017. Vuoden 2016 MM-kilpailuissa hän oli 5 000 metrillä kymmenes. Yleisluistelun MM-kilpailuissa hän sijoittui yhdeksänneksi Calgaryssä 2015.


title: Nana Takagi

text: Nuorten MM-kilpailuissa Takagi saavutti hopeaa joukkuetakaa-ajossa 2010 ja 2012.


title: Luumuleikkuri

text:
Luumuleikkuri ("Rhynchites cupreus") on kovakuoriaisten ("Coleoptera") lahkoon kuuluva laji. Aikuinen luumuleikkuri on noin 3,5–4,5 mm pituinen pitkä- ja hoikkakärsäinen kovakuoriainen, jonka peitinsiivet ovat metallinkiiltoisen punertavat ja hennon karvoituksen peitossa. Sen toukka on noin 3–4 mm pitkä ja väriltään kellanvalkea sekä ruskeapäinen.
Aikuiset luumuleikkurit ilmestyvät toukokuussa muun muassa omena- ja luumupuiden oksilla ja pihlajan nuorille versoille syöden pieniä reikiä lehtiin, nuppuihin ja kukkiin. Luumuleikkurin naaras munii kasvin uusiin versoihin tai raakileisiin kaivamiinsa kuoppiin. Se katkaisee osittain verson tai raakileen kannan poikki ennen munintaa niin, että niiden kehitys estyy. Toukat kehittyvät maahan pudonneissa raakileissa ja versoissa.


title: Irene Schouten

text: Irene Schouten (s. 21. kesäkuuta 1992) on alankomaalainen pikaluistelija. Hän saavutti olympiapronssia yhteislähtökilpailussa Pyeongchangissa 2018. Hän voitti maailmanmestaruuden yhteislähtökilpailussa Heerenveenissä 2015 sekä saavutti MM-pronssia 5 000 metrillä ja sijoittui yhteislähtökilpailussa kymmenenneksi Kolomnassa 2016. Yleisluistelun MM-kilpailuissa hän sijoittui kuudenneksi Heerenveenissä 2014.


title: 8-hydroksikinoliini

text: 8-Hydroksikinoliini (CHNO) eli 8-kinolinoli tai oksikinoliini on heterosyklinen aromaattinen orgaaninen yhdiste. Yhdistettä voidaan käyttää muun muassa fungisidina, korroosionestoaineena, analyyttisen kemian reagenssina ja muiden yhdisteiden valmistukseen.


title: 8-hydroksikinoliini

text: 8-Hydroksikinoliini on huoneenlämpötilassa väritöntä tai kellertävää kiteistä ainetta. Se ei liukene veteen eikä dietyylieetteriin, mutta liukenee esimerkiksi etanoliin, asetoniin, kloroformiin ja bentseeniin. Yhdiste reagoi elektrofiilisella aromaattisella substituutiolla ja voidaan esimerkiksi halogenoida tai sulfonoida. 8-Hydroksikinoliini muodostaa komplekseja useiden metallien esimerkiksi alumiinin, kalsiumin, kuparin, raudan, indiumin ja lantanidien kanssa. Nämä kompleksit ovat yleensä väriltään keltaisia.


title: 8-hydroksikinoliini

text: 8-Hydroksikinoliinin valmistamiseen on useita tapoja. Käytettyjä tapoja ovat muun muassa kuumentamalla kinoliini-8-sulfonihappoa alkalimetallihydroksidien kanssa, 8-aminokinoliinin hydrolyysi happamissa olosuhteissa tai o-aminofenolin ja akroleiinin tai o-aminofenoli ja o-nitrofenolin välisellä reaktiolla. 8-Hydroksikinoliinia ja sen metallikomplekseja voidaan käyttää antimikrobisina ja fungisidisina yhdisteinä muun muassa paperin ja tekstiilien käsittelyissä. Muita käyttökohteita ovat käyttö korroosionestoaineena, analyyttisenä reagenssinä metallien spektrofotometrisissä pitoisuusmäärityksissä, katalyyttinä epoksidien valmistamiseen alkeeneista ja lähtöaineena valmistettaessa muun muassa lääkkeitä ja metalleja kompleksoivia yhdisteitä.


title: Helmipensaat

text: Helmipensaat ("Exochorda") on ruusukasvien (Rosaceae) heimoon kuuluva kasvisuku. Sukuun luetaan kuuluvaksi vain yksi laji, josta voidaan erottaa alalajeja, sekä yksi lajiristeymä.


title: Sara Lüscher

text: Sara Lüscher (s. 2. marraskuuta 1986 Lenzburg) on sveitsiläinen suunnistuksen maailmanmestari. Hän voitti Sveitsin naisten joukkueessa viestikultaa Trentinon maailmanmestaruuskilpailuissa 2014 ja pronssia vuotta aiemmin Sotkamon maailmanmestaruuskilpailuissa 2013. Henkilökohtaisilla matkoilla hän on ollut parhaimmillaan kahdesti neljäs; keskimatkalla Trentinon maailmanmestaruuskilpailuissa 2014 ja sprintissä Invernessin maailmanmestaruuskilpailuissa 2015. Seuratasolla Lüscher edustaa joensuulaista Kalevan Rastia ja sveitsiläistä OLC Kapreoloa. Suunnistuksen maailmancupin osakilpailussa hän on ollut kerran toinen sekä kolmesti kolmas ja kokonaiskilpailun toinen kahdesti kausina 2015 ja 2016.


title: Falla

text: Falla tarkoittaa muun muassa seuraavia:


title: Tapio Lipponen

text:
Tapio Lipponen (28. lokakuuta 1942 Helsinki – 21. syyskuuta 2017) oli suomalainen muusikko ja Yleisradion viihdepäällikkö. Hänet tunnetaan parhaiten 1960-luvulla toimineen Muksut-yhtyeen säveltäjänä.
Lipponen kuului lapsena Cantores Minores -poikakuoroon. Hän oli jäsenenä vuosina 1959–1964 toimineessa nelihenkisessä Kukonpojat-lauluyhtyeessä, joka esiintyi viikoittain Yleisradion radio-ohjelmissa "Tervetuloa aamukahville" ja "Tervetuloa nimipäiväkahville". Kukonpojat levytti vuosina 1960–1965 useita kappaleita, kuten ”Minne kukat kadonneet” ja ”Katso, kenguru loikkaa”. Ryhdyttyään itse säveltäjäksi Lipponen kokosi vuonna 1966 suositun Muksut-folk-yhtyeen, jonka laulajina toimivat Seppo Porkka, Pekka Mäkinen ja Annu Toiviainen. Lipponen sävelsi Muksuille muutaman vuoden aikana yli 200 laulua pääasiassa suomalaisten runoilijoiden valmiisiin teksteihin. Hän myös soitti yhtyeessä kitaraa, pianoa ja baritonitorvea. Muksujen laulut olivat 1960-luvun yhteiskunnallisesti suuntautuneen populaarimusiikin ensimmäisiä edustajia Suomessa. Tunnetuin Lipposen sävellyksistä lienee Pentti Saarikosken sanoihin tehty ”Liisankadulla”; muita tunnettuja ovat ”Niin kuin vierasta maata”, ”Silmät silmiä”, ”Pienen pieni”, ”Miksi lähdit luotani”, ”Niityllä missä sirkat soi”, ”Miten mielelläni” ja ”Opettajattaren laulu”. Muksujen toiminta päättyi vuonna 1970. Lipponen oli vielä vuonna 1975 mukana perustamassa Uuden Musiikin Orkesteria ja vanhoilla päivillään 2000-luvulla hän kokosi sukulaisistaan ja ystävistään Ruuhkasuomenlaulu-nimisen yhtyeen. Säveltäjänuransa ohella Lipponen suomensi yhdysvaltalaisen rauhanlaulun ”We Shall Overcome” nimellä ”Rauha sodan voittaa” ollessaan Kansan Sivistystyön Liiton kurssilla vuonna 1965 tai 1966.


title: Tapio Lipponen

text: Lipponen opiskeli Tampereen yliopistossa tiedotusoppia ja valtiotieteitä ja valmistui yhteiskuntatieteiden kandidaatiksi vuonna 1973. Valmistuttuaan hän työskenteli Suomen ulkoministeriön kehitysyhteistyösihteerinä, mistä hän siirtyi vuonna 1975 Yleisradion viihdepäälliköksi. Vuodesta 1985 hän oli Ylen projektipäällikkönä, kunnes jäi eläkkeelle vuonna 2002. Hän pyrki lisäämään kotimaisen musiikin osuutta Ylen radio-ohjelmien musiikkitarjonnasta. Myös Radioteatterin kuunnelmasarja "Yhtä köyttä -yhdistys" perustui hänen ideaansa. Lipponen kuului Elvisin johtokuntaan 1971–1973, Kansallisoopperan hallintoneuvostoon 1973–1990 ja Tekijänoikeuskomiteaan 1976–1991. Hän oli radio- ja tv-viihteen seuran Studio Kympin varapuheenjohtaja. Hän toimi myös taiteilijayhdistys Kiilassa.


title: Tapio Lipponen

text: Lipponen oli 1960-luvulla mukana SKDL:n kulttuuritoiminnassa, mutta hänen lauluissaan ei yleensä ollut poliittisen laululiikkeen paatoksellista sanomaa. Hän katsoi kuuluneensa SKDL:n aleniuslaisiin sosialisteihin.


title: Marianne Sorsa

text: Hilkka Marianne Vilhelmiina Sorsa (o.s. Kaijansinkko, s. 12. elokuuta 1954 Lauritsala) on aktiiviuransa päättänyt suomalainen pituushyppääjä. Hän edusti Lauritsalan Kisaa ja hänen valmentajanaan toimi Hannu Sorsa.


title: Marianne Sorsa

text: Kalevan kisoista Sorsa saavutti pituushypyn hopeaa vuonna 1977. Lisäksi hän voitti sisäratojen SM-kilpailusta hopeaa pitushypystä vuonna 1979. Ennätyksikseen Sorsa hyppäsi ulkoradoilla 602 cm (1983) ja hallissa 582 cm (1984). Virallisiin kilpailuihin hän ei ole osallistunut vuoden 1988 jälkeen.


title: Marja-Leena Piispanen

text: Marja-Leena Piispanen (s. 17. marraskuuta 1951 Kuopio) on aktiiviuransa päättänyt suomalainen pituushyppääjä. Hän edusti Kuopion Sisu-Veikkoja.


title: Marja-Leena Piispanen

text: Kalevan kisoista Piispanen saavutti pituushypyn pronssia vuonna 1973. Ennätyksekseen hän hyppäsi ulkoradoilla 565 cm (1973). Virallisiin kilpailuihin Piispanen ei ole osallistunut vuoden 1973 jälkeen.


title: Sjarhei Drozd

text: Sjarhei Mikalajevitš Drozd (; , "Sergei Nikolajevitš Drozd"; s. 14. huhtikuuta 1990 Minsk, Valko-Venäjän SNT, Neuvostoliitto) on valkovenäläinen jääkiekkoilija, joka pelaa KHL-joukkue Dinamo Minskissa. Hän on pelipaikaltaan keskushyökkääjä.


title: Sjarhei Drozd

text: Drozd siirtyi jo varhain juniorina Venäjälle ja Lokomotiv Jaroslavliin. Hän debytoi seuran miesten kakkosjoukkueessa vain 15-vuotiaana maan kolmanneksi korkeimmalla sarjatasolla Pervaja Ligassa kaudella 2005–2006. Kaudeksi 2008–2009 Drozd palasi kotimaahansa ja siirtyi Ekstraligan Šinnik Babruiskiin. Hän oli Valko-Venäjän cupissa joukkueen paras maalintekijä neljällä osumallaan. Drozd vaihtoi kesken kauden H’K Keramin-Minskiin. Hän edusti joukkuetta myös Continental Cupissa. Ekstraligassa Drozd teki kauden aikana yhteensä 30 runkosarjaottelussa tehot 8+10=18. Tammikuussa 2009 hän siirtyi KHL-joukkue Dinamo Minskiin, jossa Drozd pelasi 11 runkosarjaottelua tehden yhden maalin.


title: Sjarhei Drozd

text: WHL-joukkue Tri-City Americans varasi Drozdin 67. pelaajana . Hän aloitti kauden 2009–2010 kotimaassaan H’K Šah’tsjor Salihorskin joukkueessa, jossa Drozd pelasi kaksi Valko-Venäjän cupin ottelua. WHL-kauden kynnyksellä hän siirtyi kuitenkin Americansiin. Drozd eteni joukkueen kanssa aina Ed Chynoweth Cup -finaaleihin saakka, mutta mestaruuden vei kuitenkin Calgary Hitmen otteluvoitoin 4–1. Kaudeksi 2010–2011 hän palasi Dinamo Minskin KHL-joukkueeseen, jossa Drozdin ensimmäinen täysi kausi toi 28 runkosarjaottelussa tehot 1+2=3.


title: Sjarhei Drozd

text: Kaudella 2012–2013 Drozd oli Nadežda Cupissa kolmella osumallaan Dinamon paras maalintekijä Geoff Plattin ja Janne Niskalan kanssa. Kaudella 2013–2014 hän jakoi kuudella osumallaan koko turnauksen maalipörssin voiton kolmen muun pelaajan kanssa. Drozd pelasi osan kaudestaan myös Ekstraligaa H’K Njoman Hrodnan riveissä. Kaudella 2016–2017 hän edusti Dinamoa myös Spengler Cupissa. Kaudella 2017–2018 Drozd jakoi KHL:n runkosarjassa joukkueen sisäisen tehotilaston voiton Dzmitryi Znaharenkan kanssa lukemalla +7.


title: Sjarhei Drozd

text: Drozd edusti Valko-Venäjää MM-kilpailuissa vuosina 2010, 2011, 2015, 2016 ja 2017. Hän pelasi myös Sotšin olympiakisojen 2014 karsinnoissa.


title: Sjarhei Drozd

text: Drozd pelasi myös alle 20-vuotiaiden I-divisioonan MM-kilpailuissa vuosina 2009 ja 2010, joista molemmat turnaukset päättyivät lohkohopeaan. Hän voitti tehoilla 7+4=11 koko vuoden 2009 turnauksen maalipörssin sekä jakoi pistepörssin toisen sijan Itävallan Stefan Ulmerin ja joukkuetoverinsa Ihar Ravenkan kanssa edellään vain Ranskan Stéphane Da Costa. Vuoden 2010 turnauksessa Drozd toimi Valko-Venäjän kapteenina. Hän oli tehoilla 4+5=9 joukkueen paras maalintekijä ja jakoi sisäisen pistepörssin voiton Ihar Ravenkan kanssa.


title: Sjarhei Drozd

text: Drozd pelasi myös alle 18-vuotiaiden MM-kilpailuissa vuonna 2008, jolloin hänellä oli koko turnauksen paras aloitusprosentti (64,06%). Valmennus valitsi Drozdin joukkueensa turnauksen yhdeksi kolmesta parhaasta pelaajasta. Hänet valittiin myös Sveitsiä vastaan pelatun alkulohkon ottelun päätteeksi Valko-Venäjän ottelun parhaaksi pelaajaksi.


title: Sjarhei Drozd

text: Drozd pelasi myös alle 19-vuotiaiden World Junior A Challengessa vuosina 2006 ja 2007. Hän jakoi tehoilla 5+2=7 koko jälkimmäisen turnauksen maalipörssin voiton Canada Westin Mike Connollyn ja Zac Dalpen kanssa sekä oli Valko-Venäjän paras pistemies.


title: Kati ter Horst

text: Kati Elina ter Horst (o.s. Huuskonen, s. 1968) on suomalainen kauppatieteen maisteri, yritysjohtaja ja Stora Enson paperiliiketoiminnan johtaja.


title: Kati ter Horst

text: Vuonna 2017 hän vastasi Stora Ensossa 3,2 miljardin euron liikevaihdon ja 5 000 työntekijän suuruisesta paperiliiketoiminnasta ja toimi lisäksi Outokummun hallituksessa. Talouselämä-lehti arvioi hänet Suomen talouselämän yhdeksänneksi merkittävimmäksi päättäjänaiseksi.


title: Kati ter Horst

text: Kati ter Horst on naimisissa ja hänellä on kaksi lasta.


title: Pertti Hörman

text: Suomalaisten romanitaiteilijoiden uranuurtaja.


title: Pertti Hörman

text: Frans Pertti Hörman (s. 23.4.1921 Viipurissa ja kaatui Vienan Karjalan Suurlahdessa 28.11.1941) oli taiteilijanimeltään Pertti Tulivuori. Hän oli monilahjainen taitelija, joka hankki elantonsa esiintyvänä artistina. Pertti Tulivuori oli lahjakas laulaja ja muusikko. Lisäksi hän esiintyi voimistelu- ja akrobaattitaitelijana.Pertti Hörman oli etniseltä taustaltaan romani, joka oli Suomen ensimmäinen romanielokuvanäyttelijä. Hän näytteli kahdessa eri SF-elokuvassa, jotka olivat: Jääkärin morsian vuodelta 1938 ja Aktivistit vuodelta 1939. Jääkärin morsian -elokuvassa hänet voidaan nähdä elokuvan alussa n. 5 minuutin kohdalla isossa joukkokohtauksessa "Tuchumin" asemalla, jossa kuhisee sotilaita ja sodanjaloista pakenevia pakolaisia. Pertti laulaa ja häntä säestää silloinen lapsitähti Heimo Haitto viulullaan. Vuonna 1939 valmistuneessa Aktivistit-elokuvassa Pertillä on koko elokuvan läpikulkeva rooli palveluspoika Pekan roolissa. Pertillä saattaa olla lisäosia myös vuosien 1937-1941 valmistuneissa elokuvissa.


title: Pertti Hörman

text: Pertti Hörman esiintyi ennen sotia Viipurissa tanssimuusikkona mm. "Famido"-nimeä kantavassa yhtyessä. Samassa yhtyeessä esiintyi myös 1950-luvulla tunnetuksi tullut kuplettilaulaja ja näyttelijä Jorma Ikävalko. Famidossa Pertti Hörman toimi laulajana ja rumpalina. Tuon ajan Viipuri oli Suomen kansainvälisin kaupunki, jotka kutsuttiin Pohjolan Pariisiksi. Samalla Viipuri tarjoisi variete -taiteilijoille ja muusikoille työtilaisuuksia ja esiintymismahdollisuuksia vireän viihde-elämänsä johdosta. Työtilaisuuksia tarjosi mm. tunnettu viipurilainen ravintola Espilä, joka oli tuohon aikaan variete-taiteen ja musiikin keskus.


title: Pertti Hörman

text: Pertti Hörman tunnettiin Viipurissa kaunisäänisenä laulajana, ja hän oli aina esiintyessään pukeutunut hyvin istuvaan ja taitavasti leikattuun, näyttävään pukuun. Hänen nuori elämänsä päättyi liian varhain. Hän koki sankarikuoleman Suurlahden taistelussa 28.11.1941. Hänen kohtalokseen koitui liiallinen innokkuus ja rohkeus, jonka katkaisi vihollisen luoti.


title: Pertti Hörman

text: Pertillä olisi ollut vielä paljon annettavaa musiikin ja taiteen saralla, mutta kohtalo määräsi toisin. Hän romanitaiteen ja elokuvataiteen uranuurtajana avasi latua tuleville romanipolville, joiden oli 1960-luvulla jonkin verran helpompaa astua estradeille. Pertti Hörmanin elämäntyötä on syytä muistaa.


title: Pertti Hörman

text: Lähde:


title: Pertti Hörman

text: Hannu Kähkölä


title: That’s the Spirit

text: That's The Spirit on brittiläisen rock-yhtye Bring Me the Horizonin viides studioalbumi, joka julkaistiin 11. syyskuuta 2015.


title: That’s the Spirit

text: Albumi nousi kotimaassaan Britannian albumilistan toiselle sijalle. Suomessa se debytoi Suomen virallisen listan yhdeksännellä sijalla, ja pysyi listalla yhteensä kymmenen viikkoa. Albumi on BMTH:n kolmas peräkkäinen julkaisu, joka nousi ilmestyttyään Australiassa listaykköseksi .


title: That’s the Spirit

text: Albumi on myynyt Britanniassa kultalevyyn oikeuttavan määrän levyjä, yli 100 000 kappaletta.


title: Grapevine (Texas)

text: Grapevine on kaupunki Texasin osavaltiossa, Yhdysvalloissa. Se on osa Dallasin/Fort Worthin suurkaupunkialuetta. Kaupungin väkiluku oli vuoden väestönlaskennassa 46 334. Grapevine kuuluu pääosin Tarrentin piirikunnassa. Pieni osa kaupungista kuuluu myös Dallasin- ja Dentonin piirikuntiin.


title: Tekijäavaruus (topologia)

text: Topologiassa ja siihen liittyvillä matematiikan aloilla tekijäavaruus on, intuitiivisesti ilmaistuna tulos, joka saadaan samastamalla toisiinsa tai ”liimaamalla yhteen” jotkin annetut topologisen avaruuden pisteet. Toisiinsa samastettavat tai ”yhteen liimattavat” pisteet määritellään ekvivalenssirelaatiolla. Tavallisimmin tämä tehdään uuden topologisen avaruuden konstruoimiseksi jonkin ennestään tunnetun avulla. Tekijätopologia käsittää ne ne joukot, joiden alkukuva siinä kanonisessa projektiossa, jolla jokainen lähtöavaruuden alkio kuvataan sitä vastaavalle ekvivalenssiluokalle, on avoin joukko.


title: Tekijäavaruus (topologia)

text:
Olkoon formula_1 topologinen avaruus, ja okoon "~" jokin ekvivalenssirelaatio avaruudessa formula_2. Tekijäavaruusformula_3 on formula_2:n alkioiden ekvivalenssiluokkien joukko:
varustettuna topologialla, jossa avoimia joukkoja ovat ne ekvivalenssiluokkien joukot, joiden yhdisteet ovat avoimia joukkoja "X":ssä:


title: Tekijäavaruus (topologia)

text: Yhtäpitävästi voidaan määritellä avoimiksi ne joukot, joiden alkukuva surjektiivisessa kuvauksessa formula_7, joka liittää jokaiseen "X":n pisteeseen sitä vastaavan ekvivalenssiluokan, on avoin:


title: Tekijäavaruus (topologia)

text: Tekijäavaruuden avoimien joukkojen muodostama tekijätopologia on siis projektion formula_7 koindusoima topologia avaruudessa "X/~".


title: Tekijäavaruus (topologia)

text: Tekijäavaruuteen liittyy läheisesti myös samaistuskuvauksen eli tekijäkuvauksen käsite. Sanotaan, että kuvaus formula_10 on "samaistuskuvaus", jos se on surjektio ja jos "Y"n osajoukoista "U" ovat avoimia ne ja vain ne, joiden alkukuva on avoin. Yhtäpitävästi voidaan määritellä, että formula_11 on samaistuskuvaus, jos se on surjektio ja ja se koindusoi maaliavaruuteen "Y" sen alkuperäisen topologian.


title: Tekijäavaruus (topologia)

text: Jos formula_12 on ekvivalenssirelaatio joukossa formula_2, kanoninen kuvaus formula_14 on samastuskuvaus.


title: Tekijäavaruus (topologia)

text: Tämän ekvivalenssirelaation määrittämän tekijäavaruuden muodostamista sanotaan pisteiden "x" ja "y" ”liimaamiseksi” yhteen. Yleensäkin tekijäavaruuden muodostamista voidaan havainnollistaa kuvittelemalla, että samaan ekvivalenssiluokkaan kuuluvat pisteet ikään kuin ”liimataan” kiinni toisiinsa. Kuten jäljempänä mainitut esimerkit osoittavat, tämä voidaan monessa, joskaan ei kaikissa tapauksissa tehdä aivan konkreettisestikin.Huomattakoon kuitenkin, että merkintä formula_36 voi tarkoittaa kahta eri asiaa. Jos formula_34 käsitetään edellä selitetyllä tavalla formula_39:n kuvausten muodostamaksi ryhmäksi, saadaan edellä kerrotulla tavalla ympyrä. Jos kuitenkin formula_34 käsitetään formula_39:n aliavaruudeksi, tekijäavaruudeksi saadaan numeroituvasti ääretön joukko silmukoita, jotka kohtaavat toisensa yhdessä pisteessä; kukin silmukka vastaa yhtä avointa väliä formula_42, missä "n" on kokonaisluku.


title: Tekijäavaruus (topologia)

text: Jokainen kompakti metristyvä avaruus voidaan esittää Cantorin joukon tekijäavaruutena.


title: Tekijäavaruus (topologia)

text: Jokainen kompakti yhtenäinen n-monisto, kun n>0, voidaan esittää minkä tahansa muun kompaktin yhtenäisen n-moniston tekijäavaruutena, ja kuvaus tekijäavaruudesta f:X/~->Y on jatkuva, jos ja vain jos fq:X->Y on jatkuva.


title: Tekijäavaruus (topologia)

text: Topologisen avaruuden "X" surjektio "q" toiselle topologiselle avaruudelle "Y" on samaistuskuvaus, jos sillä on seuraava ominaisuus: jos "Z" on mikä tahansa topologinen avaruus ja formula_43 mikä tahansa kuvaus, "f" on jatkuva, jos ja vain jos yhdistetty kuvaus "f" ° "q" on jatkuva.


title: Tekijäavaruus (topologia)

text: Tekijäavaruutta "X"/~ yhdessä samastuskuvauksen "q" : "X" -> "X"/~ kanssa luonnehtii seuraava universaaliominaisuus: Jos "g" : "X" -> "Z" on sellainen jatkuva kuvaus, että kaikilla samaan ekvivalenssiluokkaan kuuluvilla "X"n alkioilla on sama kuvapiste "Z":ssä, on olemassa yksi ja vain yksi sellainen jatkuva kuvaus "f" : "X"/~ -> "Z", että "g" = "f" ° "q". Sanotaan, että "g" "laskeutuu tekijäavaruuteen".


title: Tekijäavaruus (topologia)

text: Tekijäavaruuden "X"/~ jatkuvia kuvauksia ovat siis ne ja vain ne kuvaukset, jotka saadaan "X":ssä määritellyistä jatkuvista kuvauksista ja jotka ovat yhteensopivia ekvivalenssirelaation kanssa (siinä mielessä, että ekvivalenteilla alkioilla on sama kuva). Tutkittaessa tekijäavaruuksia tätä kriteeriä käytetään paljon.


title: Tekijäavaruus (topologia)

text: Usein on selvitettävä, onko jokin surjektio "q" : "X" -> "Y" samaistuskuvaus. Jos "q" on avoin tai suljettu kuvaus, se on samaistuskuvaus. Nämä ovat kuitenkin vain riittäviä, mutta eivät välttämättömiä ehtoja. On helppo muodostaa esimerkkejä samaistuskuvauksista, jotka eivät ole avoimia eivätkä suljettuja. Topologisten ryhmien tapauksessa samaistuskuvaukset ovat avoimia.


title: Tekijäavaruus (topologia)

text: Erotteluaksioomien suhteen tekijäavaruudet käyttäytyvät usein yllättävällä tavalla. Vaikka topologinen avaruus "X" toteuttaa yhden tai useamman erotteluaksiooman, tekijäavaruus "X"/~ ei niitä välttämättä noudata. Toisaalta tekijäavaruudella "X"/~ voi olla erotteluominaisuuksia, joita alkuperäisellä avaruudella "X" ei ole. Seuraavat tulokset ovat kuitenkin voimassa:


title: Tekijäavaruus (topologia)

text: Jos avaruus on yhtenäinen tai polkuyhtenäinen, samoin ovat sen kaikki tekijäavaruudet.


title: Tekijäavaruus (topologia)

text: Yhdesti yhtenäisen tai kutistuvan avaruuden tekijäavaruus ei välttämättä ole yhdesti yhtenäinen eikä kutistuva.


title: Tekijäavaruus (topologia)

text: Kompaktin avaruuden kaikki tekijäavaruudet ovat kompakteja. Sen sijaan lokaalisti kompaktin avaruuden tekijäavaruus ei välttämättä ole lokaalisti kompakti.


title: Tekijäavaruus (topologia)

text: Tekijäavaruuden topologinen ulottuvuus voi olla suurempi tai pienempi kuin alkuperäisen avaruuden. Avaruuden täyttävät käyrät tarjoavat tästä esimerkkejä.


title: Sabine Hauswirth

text: Sabine Hauswirth (s. 12. elokuuta 1987 Belp) on sveitsiläinen suunnistuksen maailmanmestari. Hän voitti Sveitsin naisten joukkueessa viestikultaa Trentinon MM-kilpailuissa 2014 ja pronssia sprinttiviestissä Tarton MM-kilpailuissa 2017. Henkilökohtaisen MM-pronssin hän saavutti pitkällä matkalla Riiassa 2018 ja on ollut muun muassa keskimatkalla neljäs Riiassa 2018, keskimatkalla seitsemäs Strömstadissa 2016 sekä pitkällä matkalla kahdeksas Tartossa 2017. EM-kilpailuissa hän on viestissä voittanut kultaa Palmelassa 2014 ja sijoittunut neljänneksi Jeseníkissä 2016. Pitkällä matkalla hän on sijoittunut EM-kilpailuissa neljänneksi Ticinossa 2018 ja viidenneksi Jeseníkissä 2016.


title: Sabine Hauswirth

text: Seuratasolla Hauswirth edustaa Haldenia.


title: Haisin piirikunta

text: Haisin piirikunta sijaitsee Hodeidan maakunnan eteläosassa Jemenissä. Vuonna 2004 piirikunnassa asui 45 436 asukasta. Sen suurin kaupunki on Hais. Haisin piirikunnasta on kolmen tunnin ajomatka Hodeidaan..


title: Lil Uzi Vert

text: Symere Woods (s. 31. heinäkuuta 1994), joka tunnetaan taiteilijanimeltään Lil Uzi Vert, on yhdysvaltalainen hip hop -artisti. Hän sai kuuluisuutta sen jälkeen, kun hän julkaisi esikoissinglensä ”Money Longer” ja useita mixtapeja kuten "Luv Is Rage", "Lil Uzi Vert vs. the World" sekä "The Perfect Luv Tape". Lil Uzi Vert on myös tehnyt kappaleen Migosin kanssa nimeltä ”Bad and Boujee”, josta tuli Lil Uzi Vertin ensimmäinen Billboard Hot 100 -singlelistan ensimmäiselle sijalle päätynyt single. Elokuussa 2017 Lil Uzi Vert julkaisi esikoisstudioalbuminsa "Luv Is Rage 2", joka sijoittui Billboard 200 -albumilistan ensimmäiselle sijalle.


title: Jaana Tuominen

text: Jaana Maija-Liisa Tuominen (s. 1960) on suomalainen kemian diplomi-insinööri ja yritysjohtaja. Hän on toiminut Fiskars Oyj:n toimitusjohtajana lokakuusta 2017 lähtien. Tätä ennen hän oli Pauligin toimitusjohtaja huhtikuusta 2008 syyskuuhuun 2017 saakka. Hän työskenteli tätä aiemmin GE Healthcaren (2002-2008), NAFin (1998-2002), Instrumentariumin (1993-1998), Valmet Automationin ja Finnsugar Biochemicalsin palveluksessa.


title: Jaana Tuominen

text: Vuonna 2017 Talouselämä-lehti arvioi hänet Suomen talouselämän kuudenneksi merkittävimmäksi päättäjänaiseksi. Hän oli tuolloin Pauligin toimitusjohtaja, ja toimi Finnairin, Suominen-yhtiöiden ja Elinkeinoelämän keskusliiton hallituksissa.


title: Jaana Tuominen

text: Tuominen pitää ruokablogia. Hänellä on aviomies ja aikuinen poika.


title: Erythrai

text: Erythrai (, ) voi viitata seuraaviin:


title: Belluno

text: Belluno (, latinaksi "Belum", ) on kaupunki ja maakunta Veneton alueella Koillis-Italiassa. Belluno on Bellunon maakunnan pääkaupunki ja Itä-Dolomiittien alueen tärkein kaupunki. Se sijaitsee noin 100 kilometriä Venetsiasta pohjoiseen. Kaupungissa on vajaa 36 000 asukasta (vuonna 2017), jolloin se on Valbellunan suurin asuttu alue. Se on yksi Bellunon Dolomiittien kansallispuiston () 15 kunnasta.


title: Belluno

text:
Bellunon perustivat paleovenetsialaiset ja noin toisella vuodisadalla eaa. siitä tuli osa Rooman valtakuntaa. Roomalaiset tunsivat paikan nimellä "Bellunum". 300-luvulla jaa. siitä tuli
osa longobardien ja 700-luvulla osa frankkien aluetta. 900-luvulla se siirtyi aatelispiispan hallintaan. Keskiajalla se oli aluksi kaupunkivaltioiden ulkopuolinen seutu, joka perheiden välisten kiistojen jälkeen liittyi vapaaehtoisesti Venetsiaan vuonna 1404. Ranskalaiset valtasivat kaupungin sodassa vuonna 1797, ja se siirtyi Itävallan keisarikunnalle vuonna 1813 ja edelleen osaksi Italian kuningaskuntaa vuonna 1866.


title: Belluno

text: Keskeisiin elinkeinoihin kuuluvat maatalous ja turismi. Kaupungin tunnetuimpia rakennuksia ovat 1500-luvulta peräisin oleva, vuoden 1873 maanjäristyksen jälkeen osin uudelleenrakennettu katedraali "Duomo di Belluno" (vuodesta 1980 myös nimellä "Basilica cattedrale di San Martino"); renesanssityylinen prefektuurin rakennus "Palazzo dei Rettori" (1491–96); San Stefanon kirkko (1980–86); ja museon ja taidegallerian sisältävä "Palazzo dei Giuristi" (1664).


title: Hyria

text: Hyria voi viitata seuraaviin:


title: Medeon

text: Medeon () voi viitata seuraaviin paikkoihin Kreikassa:


title: Regata storica

text:
Regata storica on Venetsian tärkein regatta ja myös perinteisin regatta Euroopassa. Se järjestetään syyskuun ensimmäisenä sunnuntainaCanal Grandessa ja sen on tarkoitus muistuttaa mieliimme Venetsian suuri ja ainutlaatuinen historia.
Tästä venekilpailusta, on johdettu termi "Regatta"


title: Regata storica

text: Regatta juontaa juurensa aina 1300-luvun loppupuolelle.


title: Sane

text: Sane voi viitata seuraaviin:


title: Migos

text: Migos on yhdysvaltalainen hip hop -trio Lawrencevillestä, Georgiasta, joka perustettiin vuonna 2008. Trio koostuu kolmesta räppäristä, jotka tunnetaan taiteilijanimiltään Quavo, Offset ja Takeoff. Yhtyeen nimi on viittaus Georgian huumekauppaan, jossa ”migos” tarkoittaa hylättyä taloa jota käytetään huumeiden valmistamiseen tai kuluttamiseen.


title: Migos

text: Migos julkaisi esikoissinglensä ”Versace” vuonna 2013, joka julkaistiin heidän mixtapellaan "Y.R.N. (Young Rich Niggas)". Yhtye julkaisi myös monia muita singlejä kuten ”Fight Night” (2014), ”Look at My Dab” (2015) ja heidän Billboard Hot 100 -singlelistan kärkikymmenikköön päässeet hitit ”Bad and Boujee” (Lil Uzi Vertin kanssa) (2016), joka sijoittui listan 1. sijalle, ”MotorSport” (Nicki Minajin ja Cardi B:n kanssa) (2017), joka sijoittui 6. sijalle sekä ”Stir Fry” (2017), joka sijoittui 8. sijalle.


title: Migos

text: Migos julkaisi esikoisalbuminsa "Yung Rich Nation" heinäkuussa 2015 Quality Control Musicin ja 300 Entertainmentin kautta. Heidän toinen albuminsa "Culture" julkaistiin tammikuussa 2017 myös Quality Controlin ja 300:n kautta ja sijoittui Billboard 200 -albumilistan 1. sijalle. Yhtye allekirjoitti levytyssopimuksen Motownin ja Capitol Recordsin kanssa helmikuussa 2017, joilla julkaistiin yhtyeen kolmas albumi "Culture II" tammikuussa 2018. Albumi sijoittui myös Billboard 200 -listan 1. sijalle.


title: Side

text: Side voi viitata seuraaviin:


title: Inga-Liisa Laukka

text: Inga-Liisa Laukka (s. 20. helmikuuta 1918 Viipuri) on suomalainen näyttelijä. Laukka on esiintynyt muun muassa elokuvissa "Aleksis Kiven elämä", "Räpsy & Dolly eli Pariisi odottaa" ja "Nuoruuteni savotat".


title: Pons Aemilius

text: Pons Aemilius (, tunnetaan myös nimellä Ponte Rotto, "’rikkinäinen silta’") on raunioitunut maantiesilta Roomassa. Tiberin ylittävän kuusikaarisen holvisillan rakentaminen aloitettiin 179 eaa., ja silta valmistui 142 eaa. Siitä on nykyään jäljellä vain yksi kaari Tiberin keskellä Ponte Palatinon vieressä, Isola Tiberinan eteläpuolella.


title: Pons Aemilius

text: Pons Aemiliuksen nykyiselle paikalle rakennettiin 200-luvulla eaa. puinen silta, joka 100-luvun eaa. alussa tuhoutui tulvassa. Silta päätettiin korvata kivisellä, ja sensorit Marcus Aemilius Lapidus (jonka mukaan silta lopulta nimettiin) ja Marcus Fulvius Nobilior valittiin valvomaan sen rakentamista. Se oli antiikin Rooman kivisilloista pisin, yli 150-metrinen, ja luultavasti myös ensimmäinen. Rakennustyöt aloitettiin 179 eaa., ja silta valmistui 142 eaa.


title: Pons Aemilius

text: Silta sijaitsi joen mutkassa ja saaren vieressä, minkä vuoksi pyörrevirtaukset olivat sen kohdalla voimakkaammat ja veden virtausnopeus suurempi. Niinpä silta kului jatkuvasti, ja jo 200 vuoden jälkeen silta vaati laajamittaista kunnostamista. Kunnostustöiden jälkeenkin kuluminen jatkui voimakkaana, ja silta romahti lopulta 1200-luvulla. Se rakennettiin uudelleen, mutta jo kahden vuosisadan kuluttua se vaurioitui jälleen vakavasti.


title: Pons Aemilius

text: 1400-luvulla tulvat vaurioittivat siltaa ja siitä tuli epävakaa. Vuonna 1552 aloitettiin suuret korjaustyöt, joissa yksi sillan pilareista rakennettiin kokonaan uudelleen. Siitä huolimatta silta tuhoutui jälleen tulvassa vuonna 1557. Paavi Gregorius XIII päätti 20 vuotta myöhemmin rakennuttaa sillan uudelleen. Pons Aemiliusta pitkin kulkevien vesiputkien ansiosta Trasteveren alueelle saatiin juokseva vesi 1500-luvun lopulla.


title: Pons Aemilius

text: Jouluaattona 1598 Roomaa koetteli historian pahin tulva, jossa vesi nousi viisi metriä katutason yläpuolelle. Pons Aemiliuksen itäpuolen kaaret tuhoutuivat tulvassa, eikä siltaa enää kunnostettu. Sillantynkää käytettiin kalastuslaiturina, kunnes vuonna 1853 paavi Pius IX rakennutti rautaisen jalkankulkusillan romahtaneen itäisen osan paikalle. Vanhan kivisillan rakenteet eivät kuitenkaan kestäneet rautaista jatketta, ja silta oli suljettava turvallisuussyistä vuonna 1887. Sen tilalle rakennettiin uusi Ponte Palatino. Se tuli niin lähelle vanhaa siltaa, että Pons Aemiliuksen länsipää oli purettava tilan tekemiseksi. Sillan keskimmäinen kaari jätettiin paikoilleen luultavasti kustannussyistä.


title: Euagrios

text: Euagrios (joskus "Evagrios", , tai "Evagrius") voi viitata seuraaviin:


title: Francesco Arban

text: Francesco Arban di Lione, myös Francisque Arban (1815 Lyon, Ranska – katosi 7. lokakuuta 1849) oli ranskalainen kuumailmapalloilija. Hänen tunnetuin saavutuksensa oli ylittää Alpit ensimmäisenä kuumailmapalloilijana 2.–3.9.1849. Lento kesti koko yön ja ja lentoreitti kulki Marseillesta Torinon lähelle. Kuukautta myöhemmin hän katosi Välimeren yllä Barcelonasta lähteneellä lennolla.


title: Young Thug

text: Jeffery Lamar Williams (s. 16. elokuuta 1991), joka tunnetaan taiteilijanimiltään Young Thug ja SEX, on yhdysvaltalainen rap-artisti, laulaja, lauluntekijä ja musiikkituottaja. Erikoisesta laulamistyylistään ja muodistaan tunnettu Young Thug sai ensimmäistä kertaa kuuluisuutta tehdessään musiikkia yhteistyönä rap-artistien Rich Homie Quanin, Birdmanin, Cash Outin, Shawty Lo’n ja Gucci Manen kanssa. Hän alkoi julkaisemaan mixtapeja vuodesta 2011 lähtien, ensimmäisen ollessa "I Came from Nothing". Vuoden 2013 alussa hän allekirjoitti levytyssopimuksen Gucci Manen 1017 Records -levy-yhtiön kanssa.


title: Giacomo Caneva

text: Giacomo Caneva (1813 Padova – 29. maaliskuuta 1865 Rooma) on roomalainen valokuvaaja, maalari ja piirtäjä. Hän oli ensimmäisiä italialaisia valokuvaajia, joka kuvasi paperille ja joiden kuvia on säilynyt.


title: Giacomo Caneva

text: Opiskeli Venetsian taideakatemiassa (Accademia della Bella Arte) ja v. 1838 litografistina, maalarina ja piirtäjänä Roomassa. Kiinnostui myös pian valokuvauksesta.


title: Giacomo Caneva

text: Hänet mainittiin ensimmäisen kerran kahvila Caffé Gregon taiteilijarekisterissä jo vuonna 1845 maalari-valokuvaajana. Hänen näkemyksensä Vestantemppelistä vuodelta 1847 on vanhin roomalaisen valokuvaajan tekemä paperivedos. Vuonna 1847 nousi kuumailmapallolla Rooman yläpuolelle.


title: Giacomo Caneva

text: Vuodesta 1850 taiteilija Frédéric Flachèronin ympärille muodostuneen "Circolo Fotografico Romano"n (myös nimellä Scuola Romana di Fotografia) jäsen. Myöhemmin toimi ammattimaisena valokuvaajana ja topografina. Maisemia Roomasta ja Campagna Romanasta, valokuvia Vatikaanin ja Capitoliumin patsaista.


title: Giacomo Caneva

text: Vuonna 1859 osallistui Intiaan ja Kiinaan tehdylle tutkimusmatkalle, minkä tarkoituksena oli dokumentoida tekstiilintuotantoa, mutta myös etsiä silkkiäistoukanmunia.


title: Giacomo Caneva

text: Caneva on tunnettu yksityiskohtaisista Rooman monumenttien kuvauksestaan sekä laajoista, romanttisista otoksistaan Roomaa ympäröivästä (muun muassa Tivoli, Subiaco, Castelli Romano, Civitavecchia) maaseudusta.


title: Giacomo Caneva

text: Erityisen merkittäviä ovat hänen lukuisat valokuvansa Campagna Romanan maatiloista, mökeistä, torneista, roomalaisista akvedukteista ja raunioista, mutta myös joista, kallioista ja puista, joita hän tuotti taidemaalareiden malleiksi ja myytäväksi.


title: Good Morning Call

text: Good Morning Call on romanttinen shōjomanga. Sarjassa lukiolainen Nao Yoshikawa saa oman asunnon, mutta hänen pitää jakaa se koulun suosituimman pojan Hishashi Ueharan kanssa.